hotchpotch/miracl-hf-unified huggingface dataset:
బెల్లంపల్లి పురపాలక సంఘము
బెల్లంపల్లి పురపాలక సంఘము ఆదిలాబాదు జిల్లాకు బెల్లంపల్లి పట్టణానికి చెందిన పాలకసంస్థ. ఇది 1987లో ఏర్పడీంది. 
ప్రారంభంలో బెల్లంపల్లి గ్రామపంచాయతీగా కూడా లేదు. 1983 వరకు బెల్లంపల్లి పట్టణ వాసులకు పాలకసంస్థలో ఓటుహక్కు కూడాలేదు. 1984లో ఈ పట్టణాన్ని సమీపంలో ఉన్న చంద్రవెల్లి పంచాయతీలో విలీనం చేశారు. 1987లో ఇది ప్రత్యేకంగా 28 వార్డులతో రెండో శ్రేణి పురపాలక సంఘంగా అవతరించింది. ఇడిగిరాల చంద్రశేఖర్ ఈ పురపాలక సంఘం తొలి చైర్మెన్‌గా పనిచేశారు.
2005 సెప్టెంబరులో జరిగిన పురపాలక సంఘం ఎన్నికలలో కాంగ్రెస్ పార్టీకి చెందిన ఎం.సూర్యనారాయణ చైర్మెన్‌గా, తెరాసకు చెందిన బి.జి.శంకర్ సింగ్ వైస్-చైర్మెన్‌గా ఎన్నికయ్యారు. సెప్టెంబరు 2010 నుంచి ప్రత్యేక అధికారి పాలనలో ఉండగా 2014 మార్చి 30న మళ్ళీ ఎన్నికలు జరగనున్నాయి.
గుడిపూడి ఇందుమతీదేవి
గుడిపూడి ఇందుమతీదేవి జననం 1890. జన్మస్థలం పాత గుంటూరు. తరవాత విజయవాడలో స్థిరపడ్డారు. పుట్టినింటిపేరు మతుకుమల్లి. వీరి తాత మతుకుమల్లి నృసింహశాస్త్రి బొమ్మిదేవర జమీన్దారుల ఆస్థాన కవి. సోదరుడు నరసింహశాస్త్రి కూడా కవి. భర్త గుడిపూడి రామారావు. ఈమె పదవయేట రచనావ్యాసంగం ప్రారంభించేరు. అనేక సన్మానాలు పొందేరు. విజయవాడలో అనేక సభలలో పాల్గొని, మంచి వక్తగా పేరు పొందారు.
బొజ్జల గోపాలకృష్ణారెడ్డి
బొజ్జల గోపాలకృష్ణారెడ్డి చిత్తూరు జిల్లాకు చెందిన రాజకీయ నాయకుడు. శ్రీకాళహస్తి శాసనసభ నియోజకవర్గం నుండి నాలుగు సార్లు ఎమ్మెల్యేగా ఎన్నికయ్యాడు. ఆయన తెలుగుదేశం పార్టీకి ప్రాతినిధ్యం వహిస్తున్నాడు.
గోపాలకృష్ణారెడ్డి శ్రీకాళహస్తికి సుమారు 4 కిలోమీటర్ల దూరంలో ఉన్న ఊరందూరు గ్రామంలో జన్మించాడు. ఆయన తండ్రి గంగసుబ్బరామిరెడ్డి కూడా శ్రీకాళహస్తికి ఎమ్మెల్యేగా పనిచేశాడు. శ్రీవేంకటేశ్వర విశ్వవిద్యాలయం నుండి 1968లో బీయెస్సీ పట్టాను, 1972లో లా పట్టాను పుచ్చుకున్నాడు.
వివాహం అయిన తరువాత ఆయన లా ప్రాక్టీసు చేయడానికి హైదరాబాదు వెళ్ళాడు. తరువాత క్రియాశీల రాజకీయాల్లోకి ప్రవేశించాడు. 1989లో శ్రీకాళహస్తి శాసనసభానియోజకవర్గానికి తెలుగుదేశం పార్టీ తరపున ఎమ్మెల్యేగా పోటీ చేసి భారీ మెజారిటీతో గెలుపొందాడు. 1994-2004 మధ్య కాలంలో నారా చంద్రబాబునాయుడు మంత్రి వర్గంలో ఐటీ మంత్రిగా, రోడ్లు-భవనాల శాఖా మంత్రిగా బాధ్యతలు నిర్వర్తించాడు. 2004 ఎన్నికల్లో కాంగ్రెస్ ప్రతినిథి ఎస్సీవీ నాయుడు చేతిలో ఓటమి పాలయ్యాడు. మళ్ళీ 2009 ఎన్నికల్లో అదే నియోజక వర్గానికి ఎమ్మెల్యేగా ఎన్నికయ్యాడు.
నిమి
నిమి ఇక్ష్వాకుపుత్రులలో ఒకఁడు. ఇతఁడు ఒకానొక సమయమునందు ఒక యాగము చేయ కోరి తన పురోహితుఁడైన వసిష్ఠుని ఒద్దకు పోయి తాను చేయఁబూనిన యజ్ఞమును నడపింప ప్రార్థించెను. అందులకు అతఁడు నన్ను ఇంతకుముందే ఇంద్రుఁడు తన యజ్ఞమునకు అధ్వర్యుఁడుగా వరించి పోయి ఉన్నాఁడు కనుక ఆయజ్ఞమును నెఱవేర్చివచ్చి నీయజ్ఞమును నడపెదను అని చెప్పెను. దానికి ఇతఁడు కోపించి ఆయనను విడిచి గౌతమఋషిని వరించి ఆయనచేత యజ్ఞమును సాగించెను. అనంతరము వసిష్ఠుఁడు ఇంద్రుని యజ్ఞమును నెఱవేర్చివచ్చి ఇతనియొక్క ఇంటివాకిట చేరి కాచి ఉండెను. అప్పుడు బడలికచేత పగలు అని ఎంచక ఇతఁడు నిద్రించుచు ఉండెను కనుక ఆవృత్తాంతము విచారింప అనుకూలింపక పోయెను. అంతట వసిష్ఠుఁడు కులగురుఁడను అగు నన్ను విడిచి యజ్ఞము చేయుటగాక నేనువచ్చి వాకిట నిలిచి ఉన్నను విచారింపక మత్తుఁడై నన్ను అవమానించిన ఈదుష్టుఁడు అంగహీనుఁడు అగుగాక అని శపించెను. అది హేతువుగ ఇతఁడును వసిష్ఠుని అట్లే శపించెను. అపుడు బ్రహ్మ వీరి తెఱఁగు ఎఱిఁగి నిమిని సకల ప్రాణుల కనుఱెప్పలయందు వసించునట్లును, వసిష్ఠుని మిత్రావరుణులకు కొడుకై దేహధారి అగునట్లును అనుగ్రహించెను. కనుకనే ఱెప్పపాటునకు నిమిషము అను పేరు కలిగెను. ఇతని కొడుకు మిథిలుఁడు.
... పురాణనామచంద్రిక (యెనమండ్రం వెంకటరామయ్య) 1879
ఇంద్రద్యుమ్నము
ఇంద్రద్యుమ్నము అనునది ఒకానొక సరస్సు. ఇది ఇంద్రద్యుమ్నుడు అను రాజు దానము చేసిన గోవులగొరిసెల త్రొక్కుడుచేత ఏర్పడినది. ఇంద్రద్యుమ్నుడు ఇంద్రసదనమున ఉండఁగా బహుకాలమునకు అతని కీర్తి లోకమున మాసెను. అంత అతనిని అమరులు భూమికి త్రోయఁగా అతడు మార్కండేయుని పాలికి చని నన్నెఱుంగవే అని అడుగఁగా అతడు తాను ఎఱుఁగననియు, తనకంటె పెద్దయయి హిమశృంగశైలవాసి యయియుండు ప్రవాళకుండు అను ఘూకము ఎఱుంగవచ్చుననియు చెప్ప, అతనివద్దకు పోయిరి. అంత అతడును తాను ఎఱుంగను అనఁగా అతని ప్రేరణచే ఈ ఇంద్రద్యుమ్న సరస్సు నందు ఉండిన నాళీకజంఘుడు అను ఒక బకము చెంతకుపోయి అతని మూలముగ ఆ కొలని యందుండు యుగంధరుడు అను తాబేలును అడుగ అదికొంతసేపు తలఁచుకొని కన్నుగవ యందు అశ్రుతతులు తొరగ, ఉ|| అక్కట నేనెఱుంగనె మహాగుణభూషణు నమ్మహాత్ము న, 
న్నిక్కడఁ బెక్కు మాఱులననేక భయంబులఁ బొందుచుండఁగా, 
నక్కటికంబుతోడ దగనాతఁడు గైకొని కాచెగాదె పెం, 
పెక్కిన యన్నరేశ్వరుని నెన్నటికిన్మఱువంగ వచ్చునే.
తే. అమ్మహాత్ముండు బహువిధ యజ్ఞదక్షి, 
ణార్థముగ విప్రవరులకు నర్థినిచ్చు, 
గోగణంబుల గొరిజల గ్రొస్సి యయ్యెఁ, 
గాదె యీసరోవరము జగన్నుతముగ
అని పలికెను. ఇది జగన్నాథమునందు ఉండును.
అయ్యవారిపల్లె (కొమరోలు)
"అయ్యవారిపల్లె (కొమరోలు)", ప్రకాశం జిల్లా, కొమరోలు మండలానికి చెందిన గ్రామము.
దశబంధం చెరువు:- ప్రభుత్వం ప్రవేశపెట్టిన నీరు-చెట్టు కార్యక్రమం క్రింద, ఈ చెరువులో పూడికతీత పనులను, 2015,మే-27వ తేదీనాడు ప్రారంభించినారు. నాలుగు లక్షల రూపాయల నిధులతో, ఈ చెరువులో 13,000 క్యూబిక మీటర్ల పూడిక్ మట్టిని తీయాలని లక్ష్యంగా పెట్టుకున్నారు. ఈ విధంగా చేయడం వలన, చెరువులో నీటినిలున సామర్ధ్యం పెరుగుతుంది. ఈ మట్టిలో పొషకాలు అధికంగా ఉన్న ఈ మట్టిని రైతులు తమ పొలాలకు ట్రాక్టర్లతో తరలించుకొని పోవుచున్నారు. అందువలన, పొలాలకు కృత్రిమ ఎరువుల అవసరం అంతగా ఉండదని వ్యవసాయ శాస్త్రవేత్తలు చెబుచున్నారు. [1]
ఈ గ్రామం నల్లగుంట్ల గ్రామ పంచాయతీ పరిధిలోని గ్రామం.
[1] ఈనాడు ప్రకాశం; 2015,మే-28. 5వపేజీ.
రాజుగారి పల్లె
"రాజువారిపల్లె" కడప జిల్లా పుల్లంపేట మండలానికి చెందిన గ్రామం. [1] ఈనాడు కడప; 2014, మార్చి-13; 4వ పేజీ.
కుంబార్లపల్లె
కుంబార్లపల్లె. వెంకటగిరి కోట మండలానికి చెందిన గ్రామము.
http://censusindia.gov.in/PopulationFinder/Sub_Districts_Master.aspx?state_code=28&district_code=23
నల్గొండ పురపాలక సంఘము
నల్గొండ పట్టణానికి చెందిన పాలక సంస్థ అయిన నల్గొండ పురపాలక సంఘము 1941లో మూడవశ్రేణి పురపాలక సంఘంగా అవతరించి ప్రస్తుతం మొదటి శ్రేణి పురపాలక సంఘంగా కొనసాగుతోంది. 2001నాటికి పురపాలక సంఘ పరిధిలోని జనాభా 111745 కాగా, 2011 నాటికి 144718 కు పెరిగింది. 2010-11 ఆర్థిక సంవత్సరం ప్రకారం ఈ సంఘం ఆదాయం రూ.39.78 కోట్లు, వ్యయము రూ.39.69 కోట్లు.
2005 సెప్టెంబరులో జరిగిన పురపాలక సంఘం ఎన్నికలలో పి.వెంకట నారాయణగౌడ్చైర్మెన్‌గా ఎన్నికయ్యారు. 2010 సెప్టెంబరు నుంచి ప్రత్యేక అధికారి పాలనలో ఉండగా 2013, మార్చి 30న మళ్ళీ ఎన్నికలు జరుగనున్నాయి.
ముత్తులక్ష్మి రెడ్డి
ముత్తులక్ష్మి రెడ్డి గొప్ప సంఘ సంస్కర్త, విద్యావేత్త, రాజకీయ వేత్త, స్త్రీ హక్కుల ఉద్యమశీలి మరియు భారతదేశపు మొదటి మహిళా శాసనసభ్యురాలు. .
ముత్తులక్ష్మి రెడ్డి గారు 1886వ సంవత్సరం జూలై నెల 6 వ తేదీన పుదుక్కోటై సంస్ఠానంలో నారాయణ సామి మరియు చంద్రమ్మాళ్ దంపతులకు జన్మించారు. ఆడ పిల్లల చదువుకు ఆంక్షలు ఉన్న ఆ కాలం లోనే ముత్తులక్ష్మి రెడ్డి గారు 1912వ సంవత్సరంలో మద్రాస్ వైద్య కళాశాల నుండి వైద్య పట్టా అందుకున్నరు.
శ్రీమతి సరోజిని నాయుడు గారి ప్రేరణతో వీరు స్త్రీల సామాజిక, ఆర్ఠిక, రాజకీయ ఉన్నతికై పోరాడారు. వీరి సేవలను మెచ్చి నాటి మద్రాస్ రాష్ట్ర ప్రభుత్వము శాసన మండలి సభ్యురాలిగా వీరిని 1927వ సంవత్సరంలో నియమించారు. ఆ విధంగా భారతదేశపు మొట్ట మొదటి మహిళా శాసన సభ్యురాలయ్యారు. శాసన మండలి సభ్యురాలిగా దేవదాసీ విధాన రద్దు, కనీస వివాహ వయసు పెంపు, నిర్బంధ వ్యభిచారం రద్దు, బాలల హక్కుల రక్షణ తదితర విషయాలపై పోరాడారు.
1931వ సంవత్సరం అఖిల భారత మహిళల సదస్సు (ఆల్ ఇండియా విమెన్స్ కాన్ఫరెన్స్) కు అధ్యక్షత వహించారు. ఈ సదస్సు తరపున మహిళల ఓటు హక్కుకై పోరాడారు. గాంధీ గారిచ్చిన ఉప్పు సత్యాగ్రహ పిలుపుతో శాసన సభ్యత్వానికి రాజీనామా చేశారు.
ఈమె మహిళాభ్యుదయం కొరకు "స్త్రీధర్మ" అనే పత్రికను నడిపారు. దీనిలో ఇంగ్లీషు, హిందీ, తెలుగు, తమిళం నాలుగు భాషలలో రచనలు ఉండేవి.
ప్రస్తుతం భారతదేశంలోనే అగ్రగామి కాన్సర్ వైద్యశాలగా వెలుగొందుతున్న అడయార్ కాన్సర్ వైద్యశాలను ముత్తులక్ష్మి రెడ్డి గారు 1954వ సంవత్సరంలో ప్రారంభించారు.1956వ సంవత్సరంలో భారత ప్రభుత్వము వీరిని పద్మభూషణ్ బిరుదుతో సత్కరించింది.
మంగళం కండ్రిగ
మంగళం కండ్రిగ, చిత్తూరు జిల్లా, విజయపురం మండలానికి చెందిన గ్రామము.
మల్లారెడ్డి కండ్రిగ
మల్లారెడ్డి కండ్రిగ, చిత్తూరు జిల్లా, విజయపురం మండలానికి చెందిన గ్రామము.
http://censusindia.gov.in/PopulationFinder/Sub_Districts_Master.aspx?state_code=28&district_code=22
ఛిన్నమరెడ్డి ఖన్ద్రిగ
చిన్నమరెడ్డి కండ్రిగ, చిత్తూరు జిల్లా, యాదమరి మండలానికి చెందిన గ్రామము.
http://censusindia.gov.in/PopulationFinder/Sub_Districts_Master.aspx?state_code=28&district_code=23
కీనాటంపల్లె
కీనాటంపల్లె, చిత్తూరు జిల్లా, యాదమరి మండలానికి చెందిన గ్రామము.
ఎస్సీవీ నాయుడు
ఎస్సీవీ నాయుడు గా పేరుగాంచిన శాఖమూరి చెంచు వెంకటసుబ్రహ్మణ్యం నాయుడు చిత్తూరు జిల్లా శ్రీకాళహస్తికి చెందిన రాజకీయ నాయకుడు. 2004 శాసనసభ ఎన్నికల్లో కాంగ్రెస్ పార్టీ తరఫున శాసనసభ్యుడిగా ఎన్నికయ్యాడు.
ఆయన తల్లిదండ్రులు చెంచుపాపానాయుడు, జ్ఞానమ్మ. శ్రీకాళహస్తి ఫ్రభుత్వ కళాశాలలో 1973-75 మధ్యలో ఇంటర్మీడియట్ చదివాడు. ప్రస్తుతం శ్రీకాళహస్తిలో నివాసముంటున్నాడు. ఎస్సీవీ కేబుల్ నెట్‌వర్క్ యజమాని.
మొదటగా తెలుగుదేశం పార్టీకి చెందిన బొజ్జల గోపాలకృష్ణారెడ్డి అనుచరుడిగా రాజకీయ జీవితాన్ని ప్రారంభించాడు. 2004 ఎన్నికల్లో కాంగ్రెస్ లోకి మారి తన రాజకీయ గురువుపైనే పోటీ చేసి గెలుపొందాడు. మరల 2009 ఎన్నికల్లో గోపాలకృష్ణారెడ్డి చేతిలో పరాజయం పాలయ్యాడు.
త్వష్ట్ర
సూర్యుని భార్య అయిన సంజ్ఞాదేవి సూర్యుని వేడిమిని తాళ చాలక ఛాయాదేవిని తనకు బదులు ఉండ నియమించి తాను కొన్ని దినములు పుట్టింటను ఉండెను. ఆవల కొంతకాలమునకు తండ్రి అది సరి కాదు అన్నందున అతనియిల్లు వదలి ఒక ఆఁడుగుఱ్ఱము (బడబా) రూపమును ధరించి తిరుగుచు ఉండెను. అంత ఒకప్పుడు సూర్యుఁడు సంజ్ఞాదేవిని కానక త్వష్ట్రపాలికి ఏగి తన సతివృత్తాంతము అడిగిన, అతఁడు ఆమె వేఁడిమి సహింపనోపక మేరుపర్వత సమీపమున ఉన్నది అని తెలుపఁగా ఆమెమీఁది మోహము చేత తానును అశ్వమై ఆమెతో కలసెను. అపుడు వారికి ఇరువురికిని అశ్వినీ దేవతలు పుట్టిరి. అనంతరము సూర్యుని అనుమతిపడసి అతని తేజమును త్వష్ట్ర తరిమెనపెట్టి అందు రాలిన రజస్సుచేత విష్ణువుకు చక్రమును, శివునకు శూలమును, ఇంద్రునకు వజ్రాయుధమును చేసి ఇచ్చెను.
ప్రభావతి
పురాణనామచంద్రిక (యెనమండ్రం వెంకటరామయ్య) 1879
శశిబిందువు
శశిబిందువు క్రోష్టువంశజుఁడు అగు చిత్రరథుని పుత్రుఁడు. ఇతఁడు అనేక భార్యలును పుత్రులును కలవాఁడు. అందు ముఖ్యులు ఆఱ్గురు. పృథుశ్రవుఁడు, పృథుదాసుఁడు, పృథుకీర్తి, పృథుజయుఁడు, పృథుకర్ముఁడు, పృథుయశుఁడు. ఈశశిబిందువు చతుర్దశమహారత్నుఁడు అయిన చక్రవర్తి అని పేర్కొనఁబడియెను.
చతుర్దశమహారత్న వివరణము-
(ఇచట రత్నము అనఁగా జాతిశ్రేష్ఠసంజ్ఞ.)]
అంతర్ధానుఁడు
అంతర్ధానుఁడు పృథుచక్రవర్తి కొడుకు. ఇతనికి ఇరువురు భార్యలు. మొదటిభార్యయగు శిఖండి వసిష్ఠుని శాపముచే భూమి యందు పుట్టి త్రేతాగ్నులయిన పావకుఁడు, పవమానుఁడు, శుచి అను మువ్వురు పుత్రులను కనెను. వీరు బాల్యమునంద చనిపోయిరి. రెండవభార్యయగు నభస్వతికి హవిర్ధానుఁడు అను కొమరుఁడు పుట్టె. నా || విజయాశ్వుఁడు.
తండ్రి రఘువు. కొడుకు దశరథుఁడు. కొందఱు రఘుమహారాజునకు పృథుశ్రవుఁడు అను నొక కొడుకు ఉండినట్లును, అతనికి అజుఁడు పుట్టినట్లును చెప్పుదురు. విదర్భరాజు కూఁతురగు ఇందుమతీస్వయంవరమునకు పోవునపుడు ఇతఁడు మార్గమున ఒక ఋషిశాపముచే ఏనుఁగయి ఉండిన యొక గంధర్వుని చంపఁ బోవఁగా ఆ మృగము తన పూర్వగంధర్వరూపమును తాల్చి యితనికి అనేకాస్త్రములను ఉపదేశింపఁగా ఆయస్త్రముల సాహాయ్యమువలన ఇతఁడు ఎల్లరాజుల జయించి స్వయంవరమున ఇందుమతిని వివాహమాయెను.
కాళియుఁడు
కాళియుఁడు యమునయందు ఉండిన ఒక విషనాగుఁడు. ఇతఁడు కృష్ణునిచే యమునయందుండి వెడలింపఁబడి భార్యాపుత్రుల తోడ సముద్రమునకు పోయెను. యమునకు గరుడుఁడు రాకుండునట్లు సౌభరియను ఋషి శాపము ఇచ్చెను కనుక ఈ కాళియుఁడు గరుడునివలని భీతిచే ఇందు డాఁగి ఉండినట్లును, ఆ భీతి కృష్ణునివలన మాన్పఁబడినట్లును భాగవతమునందు చెప్పఁబడి ఉన్నది.
కుశనాభుడు
కుశనాభుడు కుశికుని రెండవకొడుకు. ఇతనికి కొమార్తెలు నూర్వురు. వీరు వాయుశాపముచే కుబ్జలుకాఁగా వారిని, చూళి అను నొక ఋషికిని సోమద అను నొక అప్సరసకును పుట్టిన బ్రహ్మదత్తుడు అను ఋషికి ఇచ్చి ఈతఁడు వివాహముచేసెను. ఆమహర్షి తన తపోబలమువలన వారి కుబ్జత్వమును పోగొట్టెను.
పురాణనామచంద్రిక (యెనమండ్రం వెంకటరామయ్య) 1879
ధర్మపక్షులు
ధర్మపక్షులు అనగా వింగాక్ష, విబోధ, సుపత్ర, సుముఖి నామకములు అగు నాలుగు పక్షులు. పూర్వము విపులుఁడు అను ఒక ముని ఉండెను. అతనికి సుకృశుఁడు, తుంబురుఁడు అను నిరువురు కొడుకులు ఉండిరి. అందు సుకృశుని ఒకప్పుడు ఇంద్రుఁడు పక్షిరూపియై నరమాంసమువేడఁగా తన నలువురి కొడుకులలో ఎవ్వనైన ఒకని ఇంద్రునకు ఆహారము కమ్ము అనిని వారు సమ్మతింపక పోయిరి. అందుకు వారి తండ్రి అలిగి వారిని పక్షులు కమ్ము అని శపించెను. అంతట కొడుకులు తండ్రి కాళ్ల మీఁద పడి ఈ శాపము తొలఁగ అనుగ్రహింపుము అని ప్రార్థింపఁగా ఆసుకృశుఁడు శాంతివహించి వారికి జైమినిముని సంశయములను నివర్తించి ఆరూపములు వదలి ఉత్తమపదము పడయునట్లు కరుణించెను. ఇవి మార్కండేయ పురాణమును జైమినికి చెప్పిన ధర్మపక్షులు.
భారతయుద్ధము జరుగుచు ఉండఁగా అచ్చట మెలఁగుచు ఉండిన ఒక పక్షియొక్క గర్భము అర్జునుఁడు శత్రులమీఁద ప్రయోగించిన బాణము తగిలి భేదిల్లఁగా అందలి గ్రుడ్లు నాలుగు ఆ యుద్ధరంగము నందు ఒక ఏనుఁగు మెడనుండు ఘంటక్రింద అడఁగి కొన్నాళ్లకు పిల్లలై కిచకిచలాడుచుండ శమీకుఁడు అను ఋషిచూచి తన ఆశ్రమమునకు కొనిపోయిపెంచెను. అవియ ఈ ధర్మపక్షులు. ఆ పులుఁగులు ఆవల వింధ్య పర్వతము చేరెను.
రావిపాటివారిపాలెం
"రావిపాటివారిపాలెం" గుంటూరు జిల్లా, ప్రత్తిపాడు (గుంటూరు జిల్లా) మండలానికి చెందిన గ్రామం.
మండల పరిషత్తు ప్రాథమిక పాఠశాల.
మాధవపెద్ది మీనాక్షి
మాధవపెద్ది మీనాక్షి ప్రముఖ సంగీత విద్వాంసులు. ఈమె విజయవాడకు చెందినవారు. వీరి తల్లి వెంకట లక్ష్మమ్మ. ఈమె శాస్త్రీయ సంగీతమును పారుపల్లి రామకృష్ణయ్య గారి వద్ద నేర్చుకున్నారు. వీరు ఆంధ్ర విశ్వవిద్యాలయం నుండి సంగీతంలో బి.ఎ. మరియు డిప్లొమా పొందారు.
ఈమె చిరుతప్రాయంలోనే ఆకాశవాణి నిర్వహించే శాస్త్రీయ సంగీత పోటీలలొ బహుమతీ పొందారు. తర్వాత జాతీయస్థాయిలో ఆకాశవాణి మద్రాసు కేంద్రం నిర్వహించిన సంగీత పోటీలలో పాల్గొన్నారు.
ఈమె తెనాలిలో "Trinity College of Music" అనే సంస్థను 1974లో స్థాపించి ఎందరో బాలబాలికలను సంగీతం నేర్పుతున్నారు. వీరి శాస్త్రియ మరియు లలిత సంగీత కచేరీలు తరచుగా ఆకాశవాణి కేంద్రాల నుండి ప్రసారం చేయబడుతున్నాయి.
వీరి భర్త మాధవపెద్ది లక్ష్మణమూర్తి తెనాలిలో ప్రముఖ న్యాయవాదిగా ఉంటున్నారు.
కొలకలూరి స్వరూపరాణి
కొలకలూరి స్వరూపరాణి ప్రముఖ తెలుగు రచయిత్రి.
ఈమె తండ్రి నడికుర్తి వెంకటరత్నం గారు కవి మరియు పండితులు. ఈమె గోవాడ గ్రామంలో జన్మించింది. విద్యాభ్యాసంలో భాగంగా సంస్కృత పంచకావ్యాలు, కాళిదాసత్రయం, భారవి, మాఘం తదితర కావ్యాలు, ప్రబంధాలు చదివింది.
ఆమె తొలి రచన "స్వాతంత్ర్యం మళ్లీ వచ్చింది" కృష్ణా పత్రికలో ప్రచురించబడింది. "ఉపాధ్యాయం" అనే కవిత సాహితీపరుల మెప్పుపొందింది. గంగావతరణ శివతాండవం ద్విపద కవితా ప్రక్రియలో సంగీతభావ ప్రధానంగా సాగిన రచన. నన్నయ మహిళ అనేది భారతం గురించిన సమీక్షా గ్రంథం ఆమె ఉత్తమ రచనల్లో ఒకటి. విద్యాధర ప్రభాస అనే సాహిత్యసంస్థను నెలకొల్పి దానిద్వారా తన రచనలను ప్రచురించింది.
ఈమెను 1986లో ఆనాటి ముఖ్యమంత్రి యన్.టి.రామారావు సన్మానించాడు. "కవయిత్రీతిలక" అనే బిరుదును వరల్డ్ ఎవాంజిలిన్ సంస్థ ప్రదానం చేసింది.
పాకల (సింగరాయకొండ)
"పాకల" ప్రకాశం జిల్లా సింగరాయకొండ మండలానికి చెందిన గ్రామము. పిన్ కోడ్ నం. 523 101., ఎస్.టి.డి.కోడ్ = 08598.
= గ్రామ విశేషాలు =
ఈ గ్రామం బంగాళాఖాతం సముద్రానికి దగ్గరగా ఉంది. ఇక్కడకు వారాంతాలలోనూ, సెలవు రోజులలోనూ సందర్శకులు ఎక్కువగా వస్తుంటారు. సింగరాయకొండ మండలంతో పాటు, కందుకూరు, టంగుటూరు తదితర ప్రాంతాలకు చెందిన పలువురు విద్యార్థులు, యువకులు, చిన్నారులు రావడంతో ఈ సముద్ర తీరం క్రిక్కిరిసిపోతుంది. కెరటాలలో యువకులు స్నానాలు చేస్తూ ఉత్సాహంగా గడుపుతారు. ఈ తీరంలో మండు వేసవిలో గూడా చల్లగా, హాయిగా ఉంటుందని సందర్శకులు చెబుతుంటారు. [1]
దాచూరి రామిరెడ్డి - ఉపాధ్యాయ ఉద్యమ నాయకుడు
[1] ఈనాడు ప్రకాశం; 2014,మే-19; 7వ పేజీ. 
[2] ఈనాడు ప్రకాశం; 2015,మార్చి-9; 3వ పేజీ.
స్వరాజ్యలక్ష్మి
స్వరాజ్యలక్ష్మి ప్రముఖ రంగస్థల మరియు సినిమా నటి. ఈమె తాడంకి శేషమాంబ గారి కుమార్తె.
తల్లితోపాటు నటిగా తెలుగు సినిమారంగంలో కొంతకాలం పనిచేసిన స్వరాజ్యలక్ష్మి తెనాలిలో 1930 ఆగస్టు 15 న జన్మించారు. తల్లివెంట సినిమా షూటింగులకు వెల్లినప్పుడు సినిమా దర్శకులు, కె.వి.రెడ్డి, కమలాకర కామేశ్వర రావు మరియు నాగిరెడ్డి గార్లు స్వరాజ్యలక్ష్మిని సినిమా నటిగా ప్రోత్సహించారు. ఈమె పల్లెటూరి పిల్ల (1950) సినిమాలో ప్రథమంగా నటించి; తర్వాత పెద్ద మనుషులు (1954), దొంగరాముడు, శ్రీకృష్ణార్జున యుద్ధము (1963), చంద్రహారం మొదలైన సినిమాలలో నటించారు.
తల్లి శేషమాంబ మరణించిన తర్వాత సినిమాలకు స్వస్తి చెప్పి తెనాలి తిరిగి వచ్చి భర్త సి.ఆర్.మోహన్ గారితో కలిసి కళారంగంలో కృషిచేశారు.2009 సెప్టెంబరు 4 న కన్నుమూశారు.
పొత్తూరి వెంకటేశ్వర రావు
పొత్తూరి వెంకటేశ్వరరావు తెలుగు పత్రికారంగ ప్రముఖుడు. ఐదు దశాబ్దాలుగా పత్రికారంగంలో పత్రికారంగంలో పనిచేసిన వ్యక్తి. తెలుగు పత్రికా సంపాదకునిగా, ఆంధ్రప్రదేశ్ ప్రెస్ అకాడెమీ అధ్యక్షునిగా పలు హోదాలు, పదవులలో పనిచేశారు. ఆంధ్రభూమి పత్రికతో ఆయనకు అనుబంధం ఉంది. ఆంధ్రప్రభ, వార్త పత్రికలలో సంపాదకులుగా చాలాకాలం పనిచేశాడు.
పొత్తూరి వెంకటేశ్వరరావు 1934, ఫిబ్రవరి 8న గుంటూరు జిల్లాలోని పొత్తూరులో జన్మించాడు. ఉద్యోగరీత్యా అనేక పదవులను పోషించాడు. హైద్రాబాదు, విజయనగర్ కాలనీ, పి ఎస్ నగర్లో స్థిరపడ్డారు.
ఈ తండ్రి పేరు వెంకట సుబ్బయ్య తల్లి పేరు పన్నగేంగ్రమ్మ
1957లో ఆంధ్రజనత పత్రికలో చేరి పాత్రికేయ రంగంలోకి అడుగుపెట్టాడు.
పొత్తూరి వెంకటేశ్వర రావు వాడుక భాషలో సూటిగా రచించాడు. ఆయన సమాచారయుతంగా వ్యాసాలు రచించాడు. ఆధ్యాత్మిక అంశాలు, తెలుగు మహనీయులు, పత్రికా విలువలు, సాహిత్య, సాంస్కృతిక, రాజకీయం మొదలైన వివిధ అంశాలపై రచనాలు చేశాడు.
ఇతని రచనలలో కొన్ని:
త్రిశాల
త్రిశాల ( త్రిశాల మాత, మదర్ త్రిశాల, త్రిశాల దేవి, ప్రియంకరిణి, లేదా త్రిశాల రాణీగా కూడా పిలువబడుతుంది)జైనమత 24వ తీర్థంకరుడైన వర్థమాన మహావీరుని తల్లి. ఈమె ప్రస్తుతం బీహార్ లోని కు చెందిన జైన చక్రవర్తి భార్య. ఈమె శాస్త్రీయ జైన ఆగమములు, ఆచార్య బద్రబాహుడు వ్రాసిన కల్పసూత్రాల గురించి మరియు జైన తీర్థంకరుల జీవిత చరిత్రలను ఆవిష్కరించారు.
ఆమె కుమారుడు వర్థమాన మహావీరుని లాగానే ఆమె కూడా రాజ కుటుంబంలో జన్మించారు. ఆమె వైశాలి నగర అధ్యక్షులైన "చేతకుని" కుమార్తె.త్రిశాలకు ఏడుగురు సోదరీమణులున్నారు. అందులో ఒకరు జైన సన్యాసం తీసుకోగా మిగిలిన ఆరుగురు చెల్లెళ్ళు ప్రముఖ రాజులను వివాహమాడారు. వారిలో ముఖ్యులు మగథ రాజ్యాధిపతి అయిన బింబిసారుడు మరియు మహావీరుని స్వంత సోదరుడు నందివర్థనుడు. ఆమె మరియు ఆమె భర్త సిద్ధార్థుడు జైనమత 23 వ తీర్థంకరుడైన పార్శ్వనాధుని ఆరాధకులు. జైన మత గ్రంథముల ప్రకారం త్రిశాల క్రీ.పూ 6 వ శతాబ్దంలో ఆమె కుమారుని తొమ్మిది మాసాల ఏడున్నర రోజులు మోసినదని తెలుస్తుంది. అయితే శ్వేతాంబరులు సాధారణంగా మహావీరుడు ఒక బ్రాహ్మణుని భార్య అయిన దేవానందకు ఉధ్బవించినట్లు నమ్ముతారు. ఆ తర్వాత ఆ బాలుని 
ఇంద్రుని ద్వారా త్రిశాల గర్భంలోనికి బదిలీ చేసినట్లు చెబుతారు. దీనికి కారణం అందరు తీర్థంకరులు క్షత్రియులు కావడం.
జైన పవిత్ర గ్రంథాల ప్రకారం, త్రిశాల తన గర్భధారణ సమయంలో పదునాలుగు కలలను కన్నదని తెలియుచున్నది.జైన మతంలోని దిగంబర శాఖలో పదహారు కలలని ఉంది. ఆ కలలను కన్న తర్వాత ఆమె తన భర్త అయిన సిద్ధార్థుని లేపి తన స్వాప్నిక వృత్తాంతాన్ని వివరించింది. ఆ మరుసటి దినం సిద్ధార్థుడు తన ఆస్థానంలో విధ్వాంసులను ఈ స్పాప్నిక ఫలాల అర్థాల గురించి అడిగాడు. ఆ జ్ఞానులు "చాలా బలమైన, ధైర్యవంతుడైన మరియు ధర్మపరాయణుడైన కుమారుడు కలుగుతాడు" అని వివరించారు.
ప్రస్తుతం జైనమతస్థులు "స్వప్నాల" కార్యక్రమం జరుపుకుంటారు. ఈ వేడుకను "స్వప్నదర్శనం" అని పిలుస్తారు. కొన్ని ప్రాంతాలలో "ఘీ బోలీ" అని కూడా పిలుస్తారు.
- FreeIndia.org
- JainWorld
- Trishla Mata Temple Mahavirpuram
సుచేతా కడేత్కర్
సుచేతా కడేత్కర్ () (జననం. 1977 డిసెంబరు 31) పూణెకు చెందిన భారతీయురాలు. ఈమె ఇన్ఫర్మేషన్ టెక్నాలజీ అభివృద్ధి కారకురాలు. ఈమె 2011 జూలై 15 న ఆసియాలో అతిపెద్దదైన గోబీ ఎడారిని విజయవంతంగా దాటారు The 33 సంవత్సరాల వయసులోనే ఎడారి అన్వేషనలో 13 మంది సభ్యులకు నాయకత్వం వహించిన రిప్లీ డావెన్పోర్ట్తో కలసి వెళ్లారు.
నిప్పులు చెరిగే ఎండ, వెన్ను వణికించే చలి, ఇసుక తుపాన్లతో నిండిన ఆసియాలో అతిపెద్దదైన గోబీ ఎడారిని విజయవంతంగా దాటారు. 1,623 కిలోమీటర్ల దూరాన్ని నిర్ణీత 60 రోజులకంటే ముందుగానే.. 51 రోజుల్లో (జూలై 15న) దిగ్విజయంగా పూర్తిచేసుకుని సుచేత బృందం రికార్డు సృష్టించింది. తద్వారా ఈ ఘనత సాధించిన తొలి భారతీయురాలిగా ఆమె రికార్డు పుటల్లోకి ఎక్కారు. రిప్లే డెవన్‌పోర్ట్ నేతృత్వంలోని 13 మంది బృందం గోబీ సాహసయాత్రకు మే 25న శ్రీకారం చుట్టింది. ఇందులో సుచేత కూడా సభ్యురాలు. ఆరోగ్య సమస్యలు, గాయాల బారినపడడంతో బృందంలోని ఆరుగురు సభ్యులు యాత్ర మధ్యలోనే వైదొలిగారు.
ఆమె ఐర్లాండ్‌కు చెందిన రిప్లే డెవన్‌పోర్ట్ వద్ద ప్రత్యేకంగా శిక్షణ పొందారు. భూటాన్ నుంచి పాకిస్థాన్ వరకు విస్తరించి ఉన్న హిమాలయాలను దాటడమే తన తదుపరి లక్ష్యంగా ఎంచుకున్నారు.
గోబీ యాత్రను విజయవంతంగా పూర్తిచేసుకుని పుణేకు వచ్చిన సుచేత శనివారం మీడియాతో మాట్లాడుతూ..
నాగర్‌కర్నూల్ పట్టణం
నాగర్‌కర్నూల్ నగర పంచాయతి, నాగర్‌కర్నూల్ జిల్లా నాగర్‌కర్నూల్ పట్టణానికి చెందిన పాలక సంస్థ.2011లో ఇది కొత్తగా ఏర్పడింది.
అప్పటి నుంచి ప్రత్యేక అధికారి పాలనలో ఉండగా 2014, మార్చి 30న తొలిసారిగా ఎన్నికలు జరుగనున్నాయి. ప్రస్తుతం నగరపంచాయతి పరిధిలో 20 వార్డులు ఉన్నాయి.
ఒకప్పుడు జిల్లా కేంద్రంగా ఉన్న నాగర్‌కర్నూల్ పట్టణం 1954-56 కాలంలో పురపాలక సంఘంగా ఉండేది. ఆ కాలంలో నారాయణగౌడ్ చైర్మెన్‌గా పనిచేశారు. 1956 తర్వాత హోదా తగ్గించి మేజర్ గ్రామపంచాయతీగా మార్పు చేశారు. పంచాయతిగా ఉన్న కాలంలో నారాయణగౌడ్ కుమారుడు మోహన్ గౌడ్ సర్పంచిగా ఎన్నికయ్యారు. గ్రామపంచాయతికి చివరి సర్పంచిగా సంధ్యారాణి 2011 వరకు పనిచేశారు. 56 సంవత్సరాల అనంతరం మళ్ళీ నాగర్‌కర్నూల్ పట్టణ హోదా పెంచబడింది.
2011లో నగర పంచాయతీగా ఏర్పడిన పిదప 2014 మార్చి 30న తొలిసారిగా ఎన్నికలు జరగనున్నాయి. ఈ నగర పంచాయతి పరిధిలో 20 వార్డులు ఉన్నాయి. వార్డు సభ్యులు పరోక్ష పద్ధతిలో చైర్మెన్‌ను ఎన్నుకుంటారు.
ఆకుతీగపాడు
వల్లూరుపల్లె, పశ్చిమ గోదావరి జిల్లా, పెంటపాడు మండలానికి చెందిన గ్రామము. 
2001 వ.సంవత్సరం జనాభా లెక్కల ప్రకారం గ్రామ జనాభా 2306. ఇందులో పురుషుల సంఖ్య 1160, మహిళల సంఖ్య 1146, గ్రామంలో నివాస గృహాలు 662 ఉన్నాయి.
విష్ణుచిత్తుడు
విష్ణుచిత్తుడు (పెరియాళ్వారు) ఈయన కలియుగాదియందు శ్రీవిల్లిపుత్తూరు అను గ్రామమునందు ఒక పురశ్చూడుఁడు అగు వైష్ణవునకు గరుడాంశమున పుత్రుఁడై అవతరించి వేదవేదాంగములెల్ల అభ్యసించి అచ్చటి వటపత్రశాయి అను విష్ణుమూర్తికి తులసి కైంకర్యము చేయుచు ఉండి పాండ్యదేశపు రాజునొద్ద పరతత్వ నిర్ణయము చేసి బహుమతి పడసి పిదప లక్ష్మీపతి అగు శ్రీమన్నారాయుణుని ప్రత్యక్షము చేసికొని తులసివనమునందు అయోనిజయై జనించి తన కొమార్తె అయిన ఆముక్తమాల్యదను (చూడికొడుత్త నాంచారును) ఆ దేవునికి భార్యగా సమర్పించి కృతార్థుఁడు అయ్యెను.
పరకాలుడు
పరకాలుడు. (తిరుమంగై యాళ్వారు) ఈయన కలియుగము పుట్టిన నన్నూఱు సంవత్సరములకాలమున తిరువాలిత్తిరునగరు అను గ్రామమునందు నీలుఁడు అను ఒక శూద్రునికి పుత్రుఁడు అయి అవతరించి ధనుర్విద్య మొదలు అగు విద్యలనేర్చి చోళరాజునొద్ద కొంచెపాటి అధికారము ఒకటి సంపాదించుకొని తనకు తగిన నలుగురు మంత్రులను చేర్చుకొని మెలఁగుచు అయోనిజయై జనించిన కుముదవల్లి అను కన్యకను వివాహము అగుటకొఱకు దొంగిలించియు మోసపుచ్చియు ధనమును ఆర్జించి శ్రీరంగపు రంగనాథుని దేవాలయగోపుర ప్రాకారాదులను కట్టించి ఆమెను పెండ్లాడి పరమ భాగవత భక్తుఁడు అయి ముక్తుఁడు అయ్యెను. ఈచెప్పఁబడిన వారే పన్నిద్ద ఱాళ్వార్లు అనఁబడుదురు
ముద్గలుడు
ముద్గలుడు - ఇతడు నిర్జితవిషయేంద్రియుడు అయి ఉంఛవృత్తిని జీవించుచు దేవపితృ పూజనములు ఆచరించుటయందు దుర్వాసాదిమునులను ప్రమోదమగ్న మానసులుగ చేసెను. మఱియు ఇతడు దేవలోకమును ఒల్లక కేవలసత్వమును చేకొని నిర్వికల్పము అయిన జ్ఞానయోగమును అవలంభించి తుల్యనిందాస్తుతియును, సమలోష్ఠకాంచనుఁడును అయి పరమసిద్ధిని పొందెను.
2. అజమీఢుని రెండవ కొడుకు అగు నీలుని వంశస్థుడు. తండ్రి భర్మ్యాశ్వుడు లేక హర్యశ్వుడు. కొడుకు దివోదాసుడు. కూఁతురు గౌతముని భార్య అగు అహల్య. ఇతఁడు క్షత్రియుఁడు అయినను తపోమహిమచే ఇతని వంశజులు బ్రాహ్మణులు అయిరి. వారే మౌద్గల్య గోత్రులు.
... పురాణనామచంద్రిక (యెనమండ్రం వెంకటరామయ్య) 1879
నాభాగుడు
నాభాగుడు ఇక్ష్వాకుని తమ్ముఁడు అయిని దిష్టుని కొడుకు. ఇతఁడు తన కృత్యమువలన వైశ్యత్వమును పొందెను. మార్కండేయ పురాణమున ఇతఁడు సుప్రభ అను ఒక వైశ్యస్త్రీని గాంధర్వవివాహమున పెండ్లాడినందున వైశ్యుఁడు ఆయెను అని చెప్పఁబడి ఉన్నది. వీని కొడుకు బలంధనుఁడు. విష్ణుపురాణ వ్యాఖ్యానకర్త నాభాగుఁడు వైశ్యత్వమును చెందకముందే బలంధనుఁడు పుట్టినందున అతనికి క్షత్రియత్వము పోలేదు అనుచున్నాఁడు. మఱి కొందఱు అతఁడు తన తపోబలముచేత మరల రాజర్షి అయినట్లు చెప్పెదరు.
ఆగ్నీధ్రుడు
ఆగ్నీధ్రుడు ప్రియవ్రతునికిని సుకన్య కును పుట్టిన పదుగురు కొడుకులలో పెద్దవాఁడు; ఇతని భార్య పూర్వచిత్త. ఇతనికి తన తండ్రి జంబూద్వీపమును ఇచ్చెను. దానిని ఇతఁడు తన కొడుకులగు నాభి, కింపురుషుఁడు, హరి, ఇలావృతుఁడు, రమ్యుఁడు, హిరణ్వంతుఁడు, కురువు, భద్రాశ్వుఁడు, కేతుమాలుఁడు అను తొమ్మండ్రకు పంచి ఇచ్చెను. అదెట్లనిన నాభికి హిమవంతమునకు దక్షిణదేశము అగు భరత ఖండము, కింపురుషునికి దానికి ఉత్తరమున హేమకూట పర్వతమునకు దక్షిణమున ఉండు ఖండము, హరికి హేమకూట పర్వతమునకు ఉత్తరమున నిషధపర్వతమునకు దక్షిణమున ఉండు నైషధము, ఇలావృతునికి నిషధపర్వతమునకు ఉత్తరమున మేరువును మధ్యప్రదేశముగాఁగల ఇలావృతము అను ఖండము, రమ్యునికి ఇలావృతమునకును నీలాచలమునకును నడుమ ఉండు ఖండము, హిరణ్వంతునికి దానికి ఉత్తరమున శ్వేత పర్వతమునకు ఈవల ఉండు శ్వేతఖండము, కురువునకు శ్వేతపర్వతమునకు ఉత్తరమున శృంగవంతముచే చుట్టఁబడిన ఖండము, భద్రాశ్వునికి మేరువు నకు తూర్పున ఉండు ఖండము, కేతుమాలునికి మేరువునకు పశ్చిమమున ఉండు ఖండమును ఇచ్చెను. ఇవియె నవఖండములు. ఇవి నవవర్షములు అనియు అనఁబడును.
...పురాణనామచంద్రిక (యెనమండ్రం వెంకటరామయ్య)
సాందీపుడు
సాందీపుడు బలరామకృష్ణులకు గురువు. ఇతనియొక్క నివాసస్థానము అవంతి. ఒకానొకప్పుడు ఇతని కొడుకు ప్రభాసతీర్థము న స్నానము ఆచరించుచు ఉండఁగా వానిని ఒక దానవుఁడు నీటిలోనికి తీసికొని పోయి చంపెను. అట్లు చచ్చిన పుత్రుని రామకృష్ణులు మరల యమపురమునందుండి తెచ్చి గురునకు దక్షిణగా ఇచ్చిరి.
ఇంద్రద్యుమ్నుడు
ఇంద్రద్యుమ్నుడు ఋషభుని పౌత్రుడును భరతుని పుత్రుడును అగు సుమతి కొడుకు. ఇతఁడు ఒకనాఁడు కడునిష్ఠతో ఉండువేళ అగస్త్యుడు అచ్చటికిరాఁగా అతనికి లేచి ప్రత్యుత్థానము ఒనరింపనందున అతఁడు ఇతనిని మత్తగజేంద్రుడు అగునట్లు శపియించె. అట్లు గజమై సంచరించుచుండి ఒక దినము పిపాసాతురుడై ఒక కొలనిలోనికి నీరు త్రావ దిగగా అందు ఒక మకరిచే ముంగాళ్లు రెండుపట్టువడి నీటిలోనికి ఈడ్వబడెను. అంత ఆగజము పూర్వజన్మజ్ఞానముచే విష్ణుపరాయత్తచిత్తమై అతనిని నుతిచేయ అతఁడు తన చక్రముచే ఆ మకరిని చంపి గజేంద్రుని కాపాడెను. గజేంద్రుఁడును తన పూర్వరూపమును పొందెను.
ఇంద్రద్యుమ్నము
ప్రియవ్రతుడు
ప్రియవ్రతుడు స్వాయంభువ మనువునకు శతరూప యందు పుట్టినపెద్దకొడుకు. ఉత్తానపాదుని అన్న. ఇతఁడు కర్దమప్రజాపతి కూఁతురు అయిన సుకన్య అను దానిని పెండ్లాడెను. ఆమెయందు ఇతనికి సమ్రాట్టు, కుక్షి అని ఇరువురు కూతురులును; ఆగ్నీధ్రుడు, అగ్నిబాహువు, వపుష్మంతుడు, ద్యుతిమంతుడు, మేధ, మేధాతిథి, భవ్యుడు, సవనుడు, పుత్రుడు, జ్యోతిష్మంతుడు అని పదుగురు కొడుకులును పుట్టిరి. వారలో మేధ, పుత్రుఁడు, అగ్నిబాహువు ఈమువ్వురును యోగపరాయణులు అయిరి. తక్కిన ఏడుగురు కొమారులకును ప్రియవ్రతుఁడు భూమిని ఏడుద్వీపములుగ భాగించి ఇచ్చెను. అందు ఆగ్నీధ్రునికి జంబూద్వీపమును, మేధాతిథికి ప్లక్షద్వీపమును, వపుష్మంతునకు శాల్మలద్వీపమును, జ్యోతిష్మంతునికి కుశద్వీపమును, ద్యుతిమంతునకు క్రౌంచద్వీపమును, భవ్యునికి శాకద్వీపమును, సవనునికి పుష్కరద్వీపమును వచ్చెను.
జర్‌ట్రూడ్ బేలే ఎలియన్
జర్‌ట్రూడ్ బేలే ఎలియన్ (ఆంగ్లం: Gertrude Belle Elion) (జనవరి 23, 1918 – ఫిబ్రవరి 21, 1999) ప్రముఖ అమెరికన్ రసాయనిక శాస్త్రవేత్త. ఈమెకు 1988 లో శరీర విజ్ఞానానికి సంబంధించిన నోబెల్ బహుమతి ఇవ్వడం జరిగింది. హృద్రోగం, గ్యాస్ కు సంబంధించిన అల్సర్ కు సంబంధించిన వైద్య ఔషధాలను వీరు కనిపెట్టారు.
ఈమె 1918 జనవరి 23 తేదీన న్యూయార్క్ పట్టణంలో జన్మించారు. రాబర్ట్ ఎలియన్ మరియు బర్థా ఎలియల్ వీరి తల్లిదండ్రులు. ఈమెకు చిన్ననాటినుండే జిజ్ఞాస ఎక్కువ; అందువలన ఏ పనిలోనూ మనసు స్థిరంగా ఉండేది కారు. "తనకు 15 ఏళ్ళ వయసులో తన తాత కాన్సర్ తో చనిపోవడం తనని ఎంతో బాధించిందని ఆయనతో ఎంతో అనుబంధం ఉండడం వలన, ఆయనను తననుండి దూరం చేసిన క్యాన్సర్ ను, మందుల ద్వారా దూరం చేయాలని తనకు ప్రేరణ కలిగిందని" అన్నారామె.
ఈమె 1933లో న్యూయార్క్ లోని మహిళా ఇంటర్ కళాశాలలో ప్రవేశం పొంది రసాయనశాస్త్రంలో పట్టా పొందారు. తదుపరి న్యూయార్క్ విశ్వవిద్యాలయంలో 1941 లో రసాయన శాస్త్రంలో ఎం.ఎస్. పూర్తిచేశారు. రెండవ ప్రపంచ యుద్ధం కారణంగా ఆమెకు ఎక్కడ సరైన ఉద్యోగం దొరకలేదు. టకహో లోని బరో వెల్‌కం (Burroughs Wellcome) ప్రయోగశాలల్లో ఫార్మసీ ఔషధాల అన్వేషణలో పనిచేస్తున్న జార్జి హెచ్. హిచింగ్స్తో కలిసి పనిచేశారు. 1948 లో ల్యుకేమియా (Leukemia) వ్యాధి వ్యాపించకుండా నిరొధించే సమ్మిశ్రకాన్ని ఆమె కనుగొన్నారు. తర్వాత దానిపై ప్రయోగాలు చేసి మనుషుల్లో ఈ మందు దుష్ప్రభావాన్ని కలిగిస్తుందని గుర్తించారు. ఈ లోపాన్ని సవరించి, 6 మరకైపటా పురీన్ లేదా 6 ఎమ్‌.పి. (6-Mercaptopurine or 6 M P) అన్న రూపం ఇచ్చారామె. దీనికి ల్యుకేమియాను ఆపే ఔషధంగా గుర్తింపు లభించింది.
గబ్రియేలా మిస్ట్రాల్
గబ్రియేలా మిస్ట్రాల్ () (7 ఏప్రిల్ 1885 - 10 జనవరి 1957) సుప్రసిద్ధ స్పానిష్ కవయిత్రి. ఆమె సాహిత్యానికి ప్రతిష్ఠాత్మక నోబెల్ బహుమతిని పొందారు. లాటిన్ అమెరికాలో జన్మించిన తొలి నోబెల్ బహుమతి స్వీకర్తగా ఆమె చరిత్ర సృష్టించారు. కష్టాలమయమైన జీవితాన్ని గడపవలసి వచ్చినా కవిత్వంతో సాంత్వన పొందారు.
గబ్రియేలా మిస్ట్రాల్ అసలు పేరు లుసిల గొడొయ్ అల్చయాగ. ఏప్రిల్ 7, 1885లో లాటిన్ అమెరికా ప్రాంతానికి చెందిన చిలీ దేశంలో జన్మించారు. తండ్రి జూఅన్ గెరొనిమొ గొడొయ్ విల్లన్యువ వృత్తిరీత్యా ఉపాధ్యాయుడు. తల్లి పెట్రొనిల అల్చయగ దర్జీగా పనిచేస్తూ దేశదిమ్మరి కవిత్వాన్ని రచించారు. మిస్ట్రాల్ వ్యక్తిగత జీవితం కష్టాలమయంగా సాగింది. ఆమె తండ్రి మూడేళ్ళ ప్రాయంలోనే కుటుంబాన్ని వదిలిపెట్టేశారు. పదహారేళ్ళ వయసులోనే ఆర్థిక స్థితి కారణంగా పల్లెలో ఉపాధ్యాయనిగా చేరారు. ఆ సమయంలో రైల్వేలో ఉద్యోగిగా పనిచేసే రోమెలియో ఉరేటాని ప్రేమించింది. అయితే అతను కొద్దికాలంలోనే ఆత్మహత్య చేసుకుని మృతిచెందారు. మరణించినప్పుడు అతని జేబులో మిస్ట్రాల్ రాసిన లేఖ మాత్రమే దొరికింది. ఆ ఘటనకు కలతచెందిన ఆమె జీవితాంతం అవివాహితగానే ఉండిపోయింది. గబ్రియేలా పెంచుకున్న కొడుకు కూడా యుక్త వయసులో మరణించారు. ఈ విషాదాలు ఆమె వ్యక్తిత్వంపై, తద్వారా కవిత్వంపై ముద్రవేశాయి. వివిధ ఉద్యోగాలు నిర్వహించి, పలు పదవులు చేపట్టిన గబ్రియేలా జీవితమంతా కవిత్వాన్ని రచించారు. జనవరి 10, 1957లో అమెరికాలో కాన్సర్ వ్యాధి కారణంగా మరణించారు.
16 సంవత్సరాల వయసులో చిన్న పల్లెటూరిలో కుటుంబ కష్టాల కారణంగా ఉపాధ్యాయ వృత్తి చేపట్టారు. తర్వాతి కాలంలో చిలీ, అమెరికా, మెక్సికోల్లో విద్యకు సంబంధించిన సాంస్కృతిక సంస్థల్లో ఆమె పనిచేశారు. చిలీ, మెక్సికో దేశాల్లో విద్యారంగంలో ముఖ్యపాత్ర వహించారు. కొలంబియా విశ్వవిద్యాలయంలో స్పానిష్ సాహిత్యాన్ని బోధించారు.
గబ్రియేలా మిస్ట్రాల్ అనే తన కలంపేరుతో ప్రసిద్ధి పొందారు. గబ్రియేలా మిస్ట్రాల్ అన్న పేరులోని తొలి సగాన్ని ఫ్రెంచి కవి మిస్ట్రల్ నుంచి, రెండవ సగాన్ని ఇటలీ రచయిత గబ్రియేలా నుంచి స్వీకరించారు. బాల్యం, ప్రేమ, ప్రకృతి, క్రైస్తవ మత విశ్వాసాలు, మరణం వంటివి ఎక్కువగా గబ్రియేలా సాహిత్యంలో కవితా వస్తువులు అయ్యాయి. ఆమె కవిత్వం సూటిగా, సుస్పష్టంగా తేలికైన పదాలతో రచించడం ఆమె శైలి. ప్రకృతి ప్రేమ ఆమె సాహిత్యంలోని ప్రముఖ పాత్ర వహిస్తుంది.
1914లో ఆమె తొలి సంకలనాన్ని ప్రచురించారు. "మృతుల జ్ఞాపకాలు" అన్న అర్థంతో ఉండే శీర్షికతో ఆ పుస్తకం రూపొందింది. ఆ పుస్తకంలోని ప్రేమ కవితలు ఆమెకు గుర్తింపు తీసుకువచ్చాయి. 1922, 1924, 1938ల్లో ఆమె కవితా సంకలనాలను వివిధ కవితావస్తువులతో వెలువరించారు.
జీవితంలోని బాధామయ ఘటనలు ఆమె వ్యక్తిత్వంపై ప్రభావం వేశాయి. ఆ ప్రభావం ఆమె కవిత్వంపై చూపడం వల్లనే నిరాశ, మృతుల జ్ఞాపకాలు వంటి వస్తువులు ఆమె కవిత్వంలో భాగమయ్యాయి. మానవ సంబంధాలకు ఆమె ఎంతో విలువనిచ్చేవారు. ఒకే దేశానికి చెందిన సుప్రసిద్ధ కవి పాబ్లో నెరుడాతో ఆమెకు సత్సంబంధాలు ఉండేవి. నెరుడా స్వగ్రామం టెంకోలోనే మిస్ట్రాల్ పాఠశాలలో ప్రధానాధ్యాపకురాలిగా పనిచేసేవారు. తొలిదశలోనే నెరుడా కవిత్వంలోని గొప్పదనాన్ని గమనించారు. అప్పటికే మిస్ట్రాల్ సాహిత్యరంగంలో సుప్రసిద్ధురాలు. ప్రకృతిని, బాల్యాన్ని ప్రేమించడం ఆమె వ్యక్తిత్వంలోని రెండు ప్రధానమైన అంశాలుగా కనిపిస్తాయి. బాల్యం జీవితానికే ఊటలాంటిదంటూ, దాన్ని నిర్లక్ష్యం చెయ్యడం అత్యంత ఘోరమైన నేరంగా ఆమె పేర్కొన్న వాక్యాలు సుప్రసిద్ధాలు. కవిత్వం సమాజానికి ఎంతగానో అవసరమని ఆమె పేర్కొన్నారు. ఆమె సమాధి మీద కూడా "శరీరానికి ఆత్మలాగా, ప్రజలకు కళాకారుల"ని రాయించారు.
జయంతీ పట్నాయక్
జయంతీ పట్నాయక్ M.A. (జననం. 1932)భారత పార్లమెంట్ సభ్యులు. ఈమె సమాజ సేవకురాలు.
ఆమె 1932 లో ఒడిషా రాష్ట్రంలోని గంజాం జిల్లా లోని అస్కాలో జన్మించారు. ఆమె తండ్రి నిరంజన్ పట్నాయక్. ఆమె అస్కా లోని హరిహర్ ఉన్నత పాఠశాలలో విద్యనభ్యసించారు. ఆమె కటక్ లోని ఉత్కల్ విశ్వవిద్యాలయ పరిథిలోని సైలబల కాలేజీలో సోషల్ వర్క్ పై ఎం.ఎ పూర్తి చేశారు. ఆమె ముంబయి లోని టాటా ఇనిస్టిట్యూట్ ఆఫ్ సోషల్ వర్క్స్ లో తదుపరి విధనుకొనసాగించారు..
ఆమె ప్రముఖ రాజకీయ వేత్త అయిన జానకి వల్లభ పట్నాయక్ (జె.బి.పట్నాయక్) ను 1953 లో వివాహం చేసుకున్నారు. ఆయన 1980 నుండి 89 మధ్య కాలంలో ఒడిషా ముఖ్యమంత్రిగా పనిచేశారు. ఈ దంపతులకు ఒక కుమారుడు, ఇద్దరు కుమార్తెలు.
తేజస్వినీ సావంత్
తేజస్వినీ సావంత్ () (జననం.సెప్టెంబర్ 12, 1980) మహారాష్ట్రలోని కొల్హాపూర్ కు చెందిన భారతీయ షూటర్.ఆమె తండ్రి రవీంద్ర సావంట్ ఇండియన్ నావికా దళంలో అధికారి. ఆమె ఒలింపిక్ గోల్డ్ క్వెస్ట్ మద్దతు పొందింది.ఈమె ప్రపంచ ఛాంపియన్‌ షిప్‌లో స్వర్ణం సాధించిన మొదటి భారతీయ మహిళ గా చరిత్రలో నిలిచింది.
తేజస్విని తల్లిదండ్రులు సునీతా మరియు రవీంద్రలు.వారు కొల్హాపూర్ కు చెందినవారు. ఆమెకు ఇద్దరు చెల్లెళ్ళు. వారు అనూరాధా పిత్రే మరియు విజయ్ మల గవై. వారిద్దరూ వివాహితులు. ఆమె తండ్రి 2010 లో మరణించాదు. ఆమె కొల్హాపూర్ లోణి "జైసింగ్ కుశాలే" వద్ద శిక్షణను ప్రారంభించారు. ఆమె "కుహేలీ గంగూలీ" అనే వ్యక్తిగత కోచ్ వద్ద శిక్షణ పొందారు.. ఆమె స్పోర్ట్స్ డిపార్ట్‌మెంట్ లో ఆఫీసర్ ఆఫ్ స్పెషల్ డ్యూటీ లో నియమించబడ్డారు.ఆమె ఆగస్టు 29 2011 న అర్జున అవార్డు పొందారు. సావంత్‌కు ఇదేమీ అంత తేలిగ్గా వచ్చిన విజయం కాదు. తేజస్వినీ తండ్రి నేవీ ఆఫీసర్‌. 1971లో యుద్ధసైనికుడు కూడా. గత మార్చిలో ఆయన చనిపోయారు. అయినప్పటికీ కుటుంబ సభ్యులందరూ తేజస్విని ప్రోత్సహించారు. ఎంత కష్టమైనా, ఖరీదైనా సరే తేజస్వినీకి కావలసిన ఏర్పాట్లు చేశారు. ఆమె సాధనకు మాత్రం ఎప్పుడూ ఆటంకం కలిగించలేదు. సావంత్‌ కోరుకున్న స్థానానికి ఎదగాలని కోరుకున్నారు. మధ్యలో ఎన్నో సమస్యలు వచ్చినప్పటికీ సావంత్‌ కూడా వాటిని లెక్కచేయలేదు. ఎలాగైనా మెరుగైన ప్రదర్శన ఇవ్వాలనే పట్టుదలతోనే కష్టపడింది. ఇబ్బందులు వచ్చినా వాటి ప్రభావాన్ని తన ఆటమీద పడకుండా చూసుకుంది. మిగిలిన అన్ని పనులను చక్క బెట్టు కుంటూనే సాధన కొనసాగింది.
సావంత్ 9వ దక్షిణ ఆసియా స్పోర్ట్స్ ఫెడరేషన్ గేంస్ లో 2004 లో ఇస్లామాబాదులో పాల్గొన్నారు. ఆమె అచట భారతదేశానికి బంగారు పతకాన్ని తెచ్చారు.
ఆమె ఆసియన్ గేమ్స్ కు ముందుగా 2006 కామన్ వెల్త్ క్రీడలకు భారతదేశం తరపున ఎంపిక కాబడినారు.ఈ క్రీడలలో ఆమె 10 మీటర్ల ఎయిర్ రైఫిల్ సింగిల్స్ విభాగంలో బంగారు పతకాన్ని సాధించారు.
మహిళా షూటర్‌ తేజస్వినీ సావంత్‌ చరిత్ర సృష్టించింది. జర్మనీలోని మ్యూనిచ్‌లో జరుగుతున్న ప్రపంచ షూటింగ్‌ ఛాంపియన్‌షిప్‌లో స్వర్ణ పతకం చేజిక్కించుకుంది. భారత్‌కు చెందిన ఒక మహిళా షూటర్‌ ప్రపంచ ఛాంపియన్‌షిప్‌లో పసిడి పతకం కైవసం చేసుకోవడం ఇదే ప్రథమం. 50 మీటర్ల రైఫిల్‌ ప్రోన్‌ విభాగంలో ఈ పతకం హస ్తగతం చేసుకుంది. సావంత్‌ మొత్తం 597(100, 100, 100, 99, 99,99) పాయింట్లు పొందింది. 1988లో రష్యాకు చెందిన మరీనా బాబ్కోవా నెలకొల్పిన రికార్డును సమం చేసింది. ఇంతకుముందు కామన్వెల్‌‌త గేమ్‌‌సలో ఎయిర్‌ రైఫిల్‌ విభాగంలో స్వర్ణ పతకం గెలుచు కుంది. పోలండ్‌కు చెందిన ఎవా జోన్నా నోవాక్సోస్కాతో సమానంగా పాయింట్లు పొందినప్పటికీ మెరుగైన 41 ట్యాలీ కారణంగా స్వర్ణ పతకం పొందింది.
న్యూఢిల్లీ లో జరిగిన 2010 కామన్వెల్త్ క్రీడలలో ఆమె 50 మీటర్ల రైఫిల్ ప్రోన్ సింగిల్స్ రజత పతకాన్ని పొందింది. 50 మీటర్ల రైఫిల్ ప్రోన్ లో జంట విభాగంలో కాంస్యపతకాన్ని సాధించింది(మీనా కుమారి తో కలసి).. ఆమె 50 మీటర్ల రైఫిల్ 3 పొసిషన్ ఈవెంట్లో (లజ్జకుమారి గోస్వామి తో కలసి) రజత పతకాన్ని సాధించింది.
ఋషభుడు
ఋషభుడు భాగవత పురాణంలో ఇరవై రెండు విష్ణువు అవతారములలో ఒకడు.
రిషభుడి గురించి ప్రస్తావన మార్కండేయ, బ్రహ్మాండ, స్కంద మరియు విష్ణు పురాణాలలో కూడా కనిపిస్తుంది.
నాభి కొడుకు. ఇతనికి భరతుడు మొదలుగాఁగల నూఱుగురు కొడుకులు ఉండిరి. ఋషభుఁడు అంటారు. ఇతఁడు సదాచారులు అగు తన కుమారులకు లోకశాసనార్థము సమస్త ఆచారముల ఉపదేశించి భరతునికి పట్టముగట్టి తాను అవధూతయై అవసాన కాలంబున దేశంబుల తిరుగుచు ఉండెను. ఇతఁడు పరమయోగ ధ్యానపరుఁడు అనియు పరమపురుషుండు అనియు పురాణములు పలుకును.
మాలాపురం
మాలాపురం, అనంతపురం జిల్లా, విడపనకళ్ మండలానికి చెందిన గ్రామము.
గాజుల మల్లా పురము
గాజుల మల్లా పురము, అనంతపురం జిల్లా, విడపనకళ్ మండలానికి చెందిన గ్రామము.
పెద్దకొట్టాలపల్లి
పెద్దకొట్టాలపల్లి, అనంతపురం జిల్లా, విడపనకళ్ మండలానికి చెందిన గ్రామము
కొటికలపూడి సీతమ్మ
కొటికలపూడి సీతమ్మ (1874 - 1936) ప్రముఖ రచయిత్రి. సంఘ సంస్కర్త.
ఈమె అబ్బూరి సుబ్బారావు గారి కుమార్తె; కొటికలపూడి రామారావు గారి భార్య. భర్త ఉద్యోగరీత్యా రాజమండ్రిలో చాలాకాలం నివసించారు. ఆకాలంలో కందుకూరి వీరేశలింగం గార్కి శుశ్రూషచేసి, వారినుండి తెలుగు భాషలోని మెళకువలు తెలుసుకొని మంచి కవయిత్రిగా పరిణమించారు. వీరేశలింగం గార్కి స్త్రీవిద్య విషయంలో తోడ్పడ్డారు. ఈమె సావిత్రి అనే పత్రికను కొంతకాలం నిర్వహించారు. ఈమె కుమార్తె కానుకొల్లు చంద్రమతి కూడా మంచి రచయిత్రి. ఆమె 1961లో గృహలక్ష్మి స్వర్ణకంకణం గైకొంది.కొల్లిపర మండలం జెముడుపాడు ఈమె స్వగ్రామం.
1913లో బాపట్లలో జరిగిన మొదటి ఆంధ్ర మహాసభ యందలి మహిళా శాఖకు అధ్యక్షత వహించారు. అందులొ పాల్గొన్నవారి ఉపన్యాసములన్నింటిని వచన గ్రంథముగా సంపుటీకరించారు. చివరిదశలో పిఠాపురం మహారాణి గారికి విద్యనేర్చే గురువుగా పనిచేశారు. ఈమె వీరేశలింగం గారి జీవితచరిత్రను రచించారు. "ఒక మహమ్మదీయ వనిత" అనే కరుణరసమైన పద్యములు, లేడీ జేన్ గ్రే మొదలైన చిన్న కావ్యములు రచించారు.
ఉపాధ్యాయ అర్హత పరీక్ష
టెట్ లేదా టీచర్ ఎలిజిబిలిటీ టెస్ట్ లేదా ఉపాధ్యాయ అర్హత పరీక్ష భారతదేశంలో ప్రభుత్వ ఉపాధ్యాయ వృత్తిని స్వీకరించగోరే అభ్యర్థులకు నిర్వహించే అర్హత పరీక్ష. దీనిని రాష్ట్ర ప్రభుత్వాలు నిర్వహిస్తాయి. కేంద్రప్రభుత్వ నియమనిబంధనల ప్రకారం టీచర్ ఎలిజిబిలిటీ టెస్ట్ (TET) ను రాష్ట్రప్రభుత్వం నిర్వహిస్తుంది. ఉపాధ్యాయ ఉద్యోగ ఎంపికకు ఈ పరిక్షలో అర్హత సాధించడం తప్పనిసరి. రాష్ట్రప్రభుత్వం నిర్వహించే డీఎస్సీ పరీక్షలో కూడా టెట్ కు వెయిటేజీ ఇస్తారు.
తురకపల్లి (గుత్తి)
తురకపల్లి, అనంతపురం జిల్లా, గుత్తి మండలానికి చెందిన గ్రామము.
ఇసురాళ్ళపల్లె
ఇసురాళ్ళపల్లె, అనంతపురం జిల్లా, గుత్తి మండలానికి చెందిన గ్రామము. 
జిల్లా కేంద్రమైన అనంతపురానికి ఉత్తరం వైపు 56 కి.మీ.ల దూరంలో ఉంది. హైదరాబాదుకు 313 కి.మీ.ల దూరంలో ఈ గ్రామం ఉంది.
లచ్చనపల్లి
లచ్చనపల్లి అనంతపురం జిల్లా. గుత్తి మండలానిక్ చెందిన గ్రామము.
ఉగ్రశ్రవసుడు
ఉగ్రశ్రవసుడు రోభారతం మొత్తం సూతుడికి, శౌనకాది మునులకు జరిగిన సంభాషణ లాగా చెప్పబడుతుందిమహర్షణుని కొడుకు. సూతకులజుడు. ఇతఁడు శౌనకాది మహర్షులకు సకలపురాణేతిహాసములు చెప్పినవాడు.
ఇతఁడు నైమిశారణ్యవాసులగు మహామునులవలన బ్రహ్మాసనంబు పడసి పురాణములు చెప్పుచుండఁగా అచ్చటికి తీర్థయాత్రచేయుచు బలరాముడు వచ్చి తన్నుచూచి ప్రత్యుత్థానము చేయక కూర్చుండియున్న యీతనిపై కోపించి తన చేతి దర్భలతో గొంతుకోసి చంపి బ్రహ్మాసనస్థుడు అగుటచేత లేవకున్నవాడు కావున ఇతనిని చంపుట పాతకంబు ఇందులకు ప్రతిక్రియ విచారింపుము అని మునులు తన్ను వేడుకొనఁగా మరల బ్రదికించి వారిచే మన్నన పడిసి చనియెను.
పురాణనామచంద్రిక (యెనమండ్రం వెంకటరామయ్య)
కుంతల జయరామన్
కుంతల జయరామన్ బయోటెక్నాలజీ శాస్త్రవేత్త. ఈమె ఒక బయోలాజికల్ పెస్టిసైడ్ కు పేటెంట్ అందుకున్న తొలి భారతీయ వ్యక్తి. ప్రపంచ సమస్యలను బయోటెక్నాలజీ తీర్చగలదన్న ప్రగాఢ విశ్వాసం ఉన్న మేధావి. ఈమె తమిళనాడులో జన్మించారు. అన్న యునివర్శిటీ (మధురై) లో 1990 లో బయోటెక్నాలజీ ప్రొఫెసర్ గా పనిచేశారు.డాక్టర్ కుంతల జయరామన్ గారు మన దేశీయ బయోటెక్నాలజీ రంగానికి ప్రపంచ దేశాలలో కీర్తి ప్రతిష్టలు సముపార్జించారు. భారతీయ బయోటెక్నాలజీ చరిత్రలో ఈమె పేరు, పరిశోధన కృషి చిరస్థాయిగా నిలుస్తుంది.
సీమా ప్రకాశ్
సీమా ప్రకాశ్ బయోటెక్నాలజీ శాస్త్రవేత్త.
సీమా ప్రకాశ్ భారతదేశంలోని ఉత్తర ప్రదేశ్ లోని కాన్పూర్ లో సెప్టెంబర్ 9 1961 న జన్మించారు. ఆమె తల్లి గృహిణి. ఆమెకు అక్క మరియు ఒక సోదరుడు మరియు చెల్లెలు ఉన్నారు. ఆమెకు 7 వ సంవత్సరంలో శాస్త్రవిజ్ఞానం పై ఆసక్తి కలిగింది.ఆమె "లేడీ ఆఫ్ ద లాంప్" మరియు 'ఫ్లోరెన్స్ నైటింగేల్" ల పట్ల ఆరాధనా భావం కలిగియుండేవారు. ఆమె భవిష్యతూలో శిశు వైద్యునిగా కావాలని కోరుకున్నారు.ఆమె తల్లిదండ్రులు మరియు ఉపాధ్యాయులు సైన్స్ పట్ల ఆమె ఆసక్తికి మద్దయునిచ్చి ప్రోత్సహించారు. కానీ మెడికల్ స్కూల్ కు వెళ్ళుటకు అవరోధాలు యేర్పడిన కారణంగా ఆమె శిశువైద్యురాలు కాలేకపోయినది. కానీ ఆమె వివిధ రకాల శిశు మొక్కల సంరక్షణ ద్వారా "శిశువైద్యురాలు" అయింది. వైద్యునిగా కావాలని ఆమె కోరిక ఆమె కుమార్తె రూపంలో నెరవేరింది. ఆమె కుమార్తె వైద్య కళాశాలలో చదువుతున్నారు.
సీమా ప్రకాశ్ కాన్పూర్ విశ్వవిద్యాలయంలో డిగ్రీ పొందారు. ఆమె అద్యయన రంగంలో పది మంది ఇతర విద్యార్థులు ఉండేవారు. ఆమె కాన్పూర్ విశ్వవిద్యాలయం నుండి బోటనీ నుండి మాస్టర్స్ డిగ్రీని జన్యుశాస్త్రము మరియు ప్లాంట్ బ్రీడింగ్ అనే ప్రత్యేకాంశములలో పూర్తిచేశారు. ఎం.యస్సీ పూర్తి చేసిన తదుపరి ఆమె జితేంద్ర ప్రకాశ్ ను వివాహం చేసుకున్నారు. ఆ తర్వాత వారు ఇంగ్లాండ్ లో కొంతకాలం పాటు ఉన్నారు. ఆ దంపతులకు ఇద్దరు పిల్లలు. ఆమె తల్లిగా బాధ్యతలునిర్వహించే సమయంలో కొంతకాలం రీసెర్చ్ అంశాలను ఆపారు. ఇంగ్లండ్ లో నివసించేకాలంలో ఆమె ట్వైఫోర్డ్ ప్లాంట్ లాబొరేటరీస్ ( ప్రస్తుతం ఇంటర్నేషనల్ ప్లాంట్ లాబొరేటరీస్) లోనూ మరియు బాత్ విశ్వవిద్యాలయంలోను "టిష్యూ కల్చర్ ట్రైనింగ్" పూర్తిచేశారు. ఆమె భారత దేశానికి 1995 లో తిరిగి వచ్చునప్పుడు బెంగలూరు విశ్వవిద్యాలయం నుండి పి.హెచ్.డి పొందారు .
డాక్టర్ సీమగారు 1995 లో ఇన్‌విట్రో ఇంటర్నేషనల్ ప్రైవేట్ లిమిటెడ్ ను ప్రారంభించారు. ప్రత్యేకంగా తయారు చేసిన గాజు డబ్బాలలో మొక్కలను పెంచి ఇతర దేశాలకు సరఫరా చేశారు. దాదాపు 150 రకాల మొక్కలను ఉత్పత్తి చేశారు. ప్రభుత్వాల సహకారం ఉంటే టిస్యూ కల్చర్ ఫలితాలను వ్యాపింపజేయవచ్చునని అభిప్రాయపడ్డారు.
2003 లో డాక్టర్ సీమ గారి సంస్థ పపంచంలో పది సంస్థలలో ఒకటిగా గుర్తింపు పొందింది. అంతేకాదు, ఈమె గ్లోబల్ విమెన్ ఇన్వెంటర్స్ నెట్‌వర్క్ అవార్డ్ నూ గెలుచుకున్నారు. విజ్ఞాన శాస్త్రం, సాంకేతికత, వినియోగం అనే అంశాలమీద 29 దేశాల నుండి నామినేషన్లు రాగా 12 మంది న్యాయమూర్తులతో కూడిన ప్యానల్ పది దేశాలను ఎన్నిక చేసింది. ఆ పది దేశాల్లో భారతీయ మహిళగా డాక్టర్ సీమ గారు ఈ గౌరవం పొందారు.
వత్సరుడు
ధ్రువుని రెండవ కొడుకు. ఇతని భార్య సర్వర్థి. కొడుకులు పుష్పార్ణుడు, చంద్రకేతుడు, ఇషుడు, ఊర్జుడు, వసువు, జయుడు అని ఆఱుగురు.
గంజికుంటపల్లి
గంజికుంటపల్లి , అనంతపురం జిల్లా, పెద్దవడుగూరు మండలానికి చెందిన గ్రామము.
పుప్పాల
పుప్పాల , అనంతపురం జిల్లా, పెద్దవడుగూరు మండలానికి చెందిన గ్రామము.
చిట్టూరు రామరాజుపల్లి
చిట్టూరు రామరాజుపల్లి, అనంతపురం జిల్లా, పెద్దవడుగూరు మండలానికి చెందిన గ్రామము.
గజరాంపల్లి
గజరాంపల్లి , అనంతపురం జిల్లా, పెద్దవడుగూరు మండలానికి చెందిన గ్రామము.
లక్షుంపల్లి
లక్షుంపల్లి , అనంతపురం జిల్లా, పెద్దవడుగూరు మండలానికి చెందిన గ్రామము.
చింతలచెరువు (పెద్దవడుగూరు)
చింతలచెరువు , అనంతపురం జిల్లా, పెద్దవడుగూరు మండలానికి చెందిన గ్రామము..
నిమిషా వేదాంతి
నిమిషా వేదాంతి భూగర్భ చమురు నిల్వల పరిశోధకురాలు.
ఆమె మహారాష్ట్ర లోని యావత్కాల్ లో 1977 జనవరి 14 న జన్మించింది. ఆమె తండ్రి ఉద్యోగ రీత్యా ఆమె విద్యాభ్యాసం బెనారస్ హిందూ విశ్వవిద్యాలయంలోనే జరిగింది. వారణాసిలో ఉన్న విశ్వవిద్యాలయం నుండి 1997 లో బి.ఎస్.సి (ఆనర్స్) భౌతిక శాస్త ప్రత్యేక విషయాంశంగా పూర్తిచేశారు. 2000 లో ఎక్స్‌ప్లోరేసహ్న్ జియోఫిజిక్స్ విషయాంశంగా ఎం.ఎస్సీ (టెక్నాలజీ) పూర్తిచేశారు. ఆ తర్వాత పి.హెచ్.డి కోసం ఉస్మానియా విశ్వవిద్యాలయంలో చేరారు. అందులో భగంగా జాతీయ భూభౌతిక పరిశోధనా సంస్థలో రీసెర్చ్ ఫెలోగా అవకాశం లభించింది. 2007 లో పరిశోధనా పత్రం సమర్పించి అమెరికా వెళ్ళారు. అక్కడ టెక్సాస్ విశ్వవిద్యాలయంలో "ఎన్‌హాన్స్‌డ్ ఆయిల్ రికవరీ" అంశం మీద డాక్టరేట్ చేశారు.
మరాఠీ మాతృభాషగా ఉన్న ఈమె పి.హెచ్.డి కోసం హైదరాబాద్ చేరుకొని అక్కడే స్థిరపడ్డారు. విద్యార్జనలో, పరిశోధనా రంగంలో అంచెలంచెలుగా ఎదిగి ఉన్నత సోపానాలనధిరోహించిన ఈమెకు సామాజిక స్పృహ, దేశావసరాల అవగాహనలున్నాయి. భూగర్భ చమురు నిక్షేపాల విషయమై మన దేశం కూడా బాగా వెనకబడి ఉన్న నేపథ్యంలో నిమిషా వేదాంతి అందుకోసం కృషిచేశారు.
పరిశోధనలో భాగంగా ఈమె గుజరాత్, రాజస్థాన్ సరిహద్దుల్లో చమురు క్షేత్రాల్లో రేయింబవళ్ళు కృషిచేశారు. మానవాళి ప్రగతి పయనానికి ఎటువంటి అవరోధాలు ఎదురుకాకుండా వుండాలంటే, కనుగొనవలసిన పరిష్కారాల కోసమే ఈమె కీలక పరిశోధనలు జరిపారు. చమురు నిల్వలు మనదేశంలో ఎంత హీనంగా ఉన్నాయో ఈమెకు తెలుసు. చమురు ఉత్పత్తి పెంపుదలకు కావలసిన శాస్త్రీయ పరమైన చర్యలు కూడా తగినంతగా లేకపోవడంతో ఈమె మరింత పట్టుదలతో, అంకిత భావంతో అకుంఠిత దీక్షతో పరిశోధనా కృషి చేశారు.
తన పరిశోధనలో భాగంగా ఈమె నార్వేయిన్ యూనివర్శిటీ ఆఫ్ సైన్స్ అండ్ టెక్నాలజీ (నార్వే) వెళ్ళీ 4డి సీస్మిక్ ఫర్ ఎన్‌హాన్స్‌డ్ ఆయిల్ రికవరీలో ప్రత్యేక శిక్షణ పొందారు. 4డి సీస్మిక్ డాటా ఇన్‌వెర్షన్ ను పయోగించి "ఎన్‌హాన్స్‌డ్ ఆయిల్ రికవరీ" అంశం మీదనే పోష్ట్ డాక్టరేట్ వర్క్ ను టెక్సాస్ విశ్వవిద్యాలయంలో చేసి అపార అనుభవాన్ని పొందారు.
ఈమె 4డి సీస్మిక్ డాటా ఇన్‌వెర్షన్, వివిధ భూగర్భ ఆయిల్ నిక్షేపాల తీరుతెన్నుల మీద ఎనిమిది సంవత్సరాల సుదీర్ఘ పరిశోధనలు చేశారు. దేశం లోని అతి పెద్ద చమురు క్షేత్రమైన గుజరాత్-రాజస్థాన్ క్షేత్రంలో చమురు ఉత్పత్తిని మరింతగా పెంచే చర్యలు బాధ్యతలలో కీలక పాత్ర పోషించారు.
చమురు నిల్వల ఉత్పత్తిని పెంచేందుకు చేపట్టవలసిన మార్పులు, ప్రయోగాలు తదితర అంశాలమీద చేసిన ప్రయోగాలకు గాను ఆమెకు "యువ శాస్త్రవేత్త" అవార్డును అందుకున్నారు.
లీలా పూనావాల
లీలా పూనావాల యంత్ర శాస్త్రవేత్త. 1946 లో పాకిస్థాన్ లోని హైదరాబాదులో జన్మించారు. స్వాతంత్ర్యానంతరం కుటుంబం మాతృదేశానికి వచ్చి, పూణెలో స్థిరపడింది. ఈమె కుటుంబం, బంధువుల పిల్లలలో ఈమె ఒక్కరే ఆడపిల్ల. ఇంటర్ పూర్తి చేసి తరువాత ఇంజనీరింగ్ చేయాలని నిర్ణయించుకుంది. పూణె ప్రభుత్వ ఇంజనీరింగ్ కాలేజీలో ఇంజనీరింగ్ చేసిన మొదటి అమ్మాయి ఈమె.
ఇంజనీరింగ్ పట్టభద్రురాలై, స్విడ్జర్లాండ్ వెళ్ళీ మెకానికల్ ఇంజనీరింగ్ శాఖలో పరిశోధనలు చేశారు. తదనంతరం అక్కడే ఒక కంపెనీలో ట్రెయినీ ఇంజనీరుగా చేరి, అంచెలంచెలుగా ఎదిగి 1986 లో ఆ కంపెనీకి మేనేజింగ్ డైరక్టరుగా నియముతులైనారు. ఇది ఈమె జీవితంలో పెద్దమలుపు.
ఆనాటి వరకు నష్టాల్లో ఉన్న తనకంపెనీని లాభాల బాట పట్టించారు. ఉద్యోగ వర్గాలలో ప్రశాంత వాతావరణం నెలకొల్పి కంపెనీని ప్రగతి పథంలో నడిపారు. 50 ఏండ్లు నిండిన సందర్భంగా 1996 లో కంపెనీ ఘనంగా సన్మానించింది. కంపెనీకి అంకిత భావంతో చేసిన సేవలకు గాను ఈమెకు లక్ష స్విస్ ఫ్రాంక్ లు (సుమారు 30 లక్షలు) గౌరవ పురస్కారం లభించింది. కంపెనీ ఈమెకు జీవిత పర్యంతం గుర్తుండిపోయేలా చేసింది. మరి తాను కూదా సమాజానికి గుర్తుండిపోయే పనిచేయాలి కదా అని తలపోసి తన పేరు మీదనే ఒక ఫౌండేషన్ స్థాపించాలనుకున్నారు. పదవీ విరమణ చేసిన ఈమెకు కంపెనీ నాలుగు లక్షల స్విస్ ఫ్రాంక్ లు అందజేసింది.
లీలగారు తనకు కంపెనీ ఇచ్చిన రెండు మొత్తాలను కలిపి పూణేలో ఒక ఫౌండేషన్ స్థాపించి నిరుపేద అమ్మాయిలను దేశవిదేశాలకు పంపించి, చదివించడానికి గాను స్కాలర్ షిప్ లను ఏర్పాటు చేశారు. పూణే జిల్లాలోని నిరుపేద, మధ్య తరగతి కుటుంబాల్లో ఇంటర్, డిగ్రీ లలో మంచి మార్కులు సంపాదించిన అమ్మాయిలు ఎవరైనా ఉన్నత చదువులు చదవడానికి, అర్హతలను అనుసరించి ఏటా సుమారు 40 మందికి స్కాలర్ షిప్ లను ఈనాటికీ అందిస్తున్నారు.
మెకానికల్ ఇంజనీరింగ్ లో పరిశోధకురాలిగా, పరిపూర్ణ వ్యక్తిగా, మహిలగా ఈమెకు పలు పురస్కారాలు లభించాయి. భారత మహిళా శాస్త్రవేత్తల సంఘం నుంచి "దశాబ్ది మహిళ" ( 1978-88), జీవిత సాఫల్య పురస్కారం, 1992 లో "ఇంటర్నేషనల్ ఉమెన్ ఆఫ్ ద యియర్", 2002 లో పద్మశ్రీ, ఉద్యోగరత్న, స్వీడన్ రాజు నుండి "రాయల్ ఆర్డర్ ఆఫ్ ద పోలార్ స్టార్", తదనంతర కాలంలో "ఉద్యోగ భూషణ" మొదలైన అవార్డులు, రివార్దులు లభించాయి.
మతంగుడు
...పురాణనామచంద్రిక (యెనమండ్రం వెంకటరామయ్య)
మహేంద్రము
మహేంద్రము ఒకానొక కొండ. ఇది ఉత్కలము (ఒరిసా) మొదలు ఖాండవము (గాండ్వానా) వఱకు వ్యాపించి ఉండును. ఇది కులపర్వతములలో ఒకటి. ఇది కొంతకాలము పరశురామునికి నివాసస్థలముగాను ఉండెను. ఇచట ఉన్నప్పుడే పరశురాముఁడు, వివాహముచేసికొని మిథిలనుండి వచ్చుచు ఉండిన శ్రీరాముని ఎదిరించి ఓడిపోయి, అతనికి విశ్వకర్మనిర్మితము అయిన విష్ణుధనస్సును ఇచ్చెను. సీతను పెండ్లాడుటకై శ్రీరామునిచే విఱువఁబడిన ధనుస్సు రుద్రధనుస్సు అనఁబడును. [రూ: మహేంద్రగిరి]
కామారెడ్డి పురపాలక సంఘము
కామారెడ్డి పురపాలక సంఘము నిజామాబాదు జిల్లాకు చెందిన పురపాలక సంఘము. ఇది 1987లో ఏర్పడింది. పురపాలక సంఘం పరిధిలో జనాభా 2001 నాటికి 64496 కాగా, 2011 నాటికి 80378కు పెరిగింది. ప్రస్తుతం దీని పరిధిలో 33 వార్డులున్నాయి.
=2016 లొ కొత్తజిల్లా. గా ఎర్పడుతుంది=2014 ఎన్నికలు==
2014 మార్చి 30న జరగనున్న పురపాలక సంఘం ఎన్నికలలో చైర్మెన్ పదవి జనరల్ (మహిళ) కు కేటాయించారు. 2000లో కూడా ఈ పదవి బీసి (మహిళ) కు కేటాయించారు. గతంలో చివరిసారి ఎన్నికలు 2005లో జరిగాయి. 2010 సెప్టెంబరు నుంచి ప్రత్యేక అధికారుల పాలన కొనసాగుతోంది.
శివరాజు సుబ్బలక్ష్మి
ప్రముఖ రచయిత్రి, చిత్రకారిణి శివరాజు సుబ్బలక్ష్మి జననం సెప్టెంబరు 17, 1925. ద్రోణంరాజు సూర్యప్రకాశరావు, సత్యవతి దంపతులకు రెండవపుత్రిక. అమెకు ముగ్గురన్నదమ్ములూ, ముగ్గురప్పచెల్లెళ్ళు. తండ్రివద్ద కావ్యాలు చదువుకున్నారు. తమ పన్నెండవ యేట ప్రముఖ కవి, రచయిత బుచ్చిబాబు (శివరావు వెంకట సుబ్బారావు)తో వివాహమయింది. సుబ్బలక్ష్మి గారి తమ్ముడు కొడుకుని పెంచుకున్నారు. ప్రస్తుతం బెంగుళూరులో ఉంటున్నారు. ఆమె రచనలకీ, చిత్రలేఖనకీ భర్త బుచ్చిబాబు స్ఫూర్తినిచ్చేరు అన్నారు. ఈమెకథలు అనేక సంకలనాలలో వెలువడ్డాయి.
వన్ ఇండియా
వన్ ఇండియా (Oneindia.in) ఒక భారతీయ భాషల ‌వేదిక. దీని యజమాని గ్రేనియమ్ ఇన్ఫర్మేషన్ టెక్నాలజీస్ ప్రైవేట్ లిమిటెడ్. ఇది వార్తామాధ్యమము. రాజేష్ జైన్ దీనిని 2006లో కొనుగోలు చేశాడు.
తెలుగు, ఇంగ్లీషు, హిందీ, కన్నడ, తమి‌ళం, మళయాళం మరియు గుజరాతీ భాషలలో వేదికలు ఉన్నాయి.. తెలుగు వార్తల పాత నిల్వలు 2000 నుండి అందుబాటులో వుంచుతున్నది.
జాలంలో ప్రకటనల వేదిక క్లిక్.ఇన్ కూడా దీని సోదర ప్రాజెక్టు.
దీనిలో వినోదం, జీవనశైలి, క్రికెట్, సాంకేతికం, విద్య, ప్రయాణం మరియు ఆర్థిక ఛానెళ్లు ఉన్నాయి.
బకుడు
బకుడు ఏకచక్రపురము అను ఒక అగ్రహారమునకు సమీపమునందు ఉండు అడవిలో చేరి ఆయగ్రహారమునందలి బ్రాహ్మణులను హింసించుచు ఉండఁగా వారు ఇలువరుసను దినదినము ఒక్కఁడొక్కఁడు ఒక బండెఁడు అన్నమును రెండు ఎనుఁబోతులను కొనిపోయి ఈరాక్షసునికి ఆహారము అగునట్లు ఒడంబడిక చేసికొని ఆచొప్పున నడపుచు ఉండిరి. అంత కొంతకాలమునకు పాండవులు దుర్యోధనుని కపటోపాయముచే కాల్పఁబడిన లక్కయింట చావు తప్పించుకొని పోయి బ్రాహ్మణవేషములతో ఆయగ్రహారమున ఒక బ్రాహ్మణునియింట నివసించిరి. ఆ కాలమునందు వీరు ఉండెడు ఇంటి బ్రాహ్మణుని వంతు వచ్చెను అని ఆ బ్రాహ్మణుఁడు తనకు కలిగిన ఇద్దఱు పసిబిడ్డలను తన భార్యను పంపనేరకయు తానుపోవుటకును మనసు రాకయు చింతించుచు ఉండఁగా పాండవుల తల్లి అగు కుంతి ఆవృత్తాంతము విని భీముని పంపినయెడ ఆరాక్షసుని చంపివచ్చును. అంతటితో బ్రాహ్మణుల బాధ తీఱును, అని ఎంచి ఆ బ్రాహ్మణునితో నాకు అయిదుగురు కొడుకులు ఉన్నారు గదా వారిలో ఒకనిని పంపెదను అని చెప్పి భీముని పంపెను. వాఁడు పోయి బకాసురుని చంపి వచ్చెను. అంతట ఆయగ్రహారమునందలి బ్రాహ్మణులు అందఱు సంతోషించి అతనిని బహువిధముల దీవించిరి..
...పురాణనామచంద్రిక (యెనమండ్రం వెంకటరామయ్య)
దానవులు
దానవులు కశ్యపునికి దనువు యందు పుట్టిన వారును వారి సంతతివారును. అందు ముఖ్యులు అయోముఖుఁడు, ఏకచక్రుఁడు, పులోముఁడు, కపిలుఁడు, అంధకుఁడు (కొ. అడిదానవుఁడు), అరిష్టుఁడు, అరుణి, అనుతావకుడు, ద్విమూర్ధ్నుడు, శంబరుడు, హయగ్రీవుడు, విభావసుడు, శంకుశిరస్సు, స్వర్భానుడు, వృషపర్వుడు, విప్రచిత్తి (ఇతనికి సింహికయందు పుట్టిన కొడుకులు రాహువు, కేతువు), వాతాపి, ఇల్వలుఁడు, నముచి, రెండవ స్వర్భానుఁడు, కాలనాభుఁడు, వక్త్రయోధి, త్ర్యంశుడు, శల్యుఁడు, నభుడు, నరకుడు, పులోముఁడు, ఖసృముడు, రెండవ అంధకుఁడు, ధూమ్రకేతువు, విరూపాక్షుడు, దుర్జయుడు, వైశ్వానరుడు, రెండవ తారకుడు.
...పురాణనామచంద్రిక (యెనమండ్రం వెంకటరామయ్య)
పెద్దపేట (యాడికి)
పెద్దపేట (యాడికి) - అనంతపురం జిల్లాలోని యాడికి మండలానికి చెందిన గ్రామము.
గ్రామంలో ఒక ప్రభుత్వ ప్రాతమికోన్నత పాఠశాల ఉన్నది.
గ్రామానికి తాడిపత్రి నుండి,గుత్తి నుండి బస్సు మరియు ఆటో సౌకర్యం కలదు.రెండు కిలోమీటర్ల దూరంలో రైలు సౌకర్యం కూడా ఉంది.
వ్యవసాయానికి తొమ్మిది గంటలు,ఇళ్ళకు 24 గంటలు కరెంటు సౌకర్యం, తాగునీటి సౌకర్యం ఉంది.
పెద్దపేట గ్రామంలో "పెద్దపేట సంజీవరాయ"దేవస్థానం 2017 సంవత్సరంలో అత్భుత శిల్ప సౌందర్యంతో్ ్పు్పునహ్ నిర్మింపబడినది.ప్రతి సంవత్సరం ఉగాది రోజున ప్రత్యేక పూజలు, స్వామివారి ఉత్సావ విగ్రహ ఊరేగింపు జరుగుతుంది. ఈ స్వామిని దర్శించుకొనుటకు జిల్లా నలుమూలల నుంచే కాకుండా కర్ణాటక రాష్ట్రంలోని బళ్ళారి నుండి కూడా భక్తులు విరివిగా దర్శించుకొంటారు.
వేరుశనగ,జొన్న, ప్రత్తి,కంది,మొక్కజొన్న.
==గ్రామంలో ప్రధాన వృత్తులు=
వ్యవసాయం
మెట్‌పల్లి పురపాలక సంఘం
మెట్‌పల్లి పురపాలక సంఘం, తెలంగాణ రాష్ట్రం, జగిత్యాల జిల్లా, మెట్‌పల్లి మండలానికి చెందిన పట్టణం. మేజర్ గ్రామపంచాయతీగా ఉన్న మెట్‌పల్లిని 2004లో పురపాలక సంఘంగా హోదా పెంచబడింది. 2014 మార్చి నాటికి ఈ పురపాలక సంఘం పరిధిలో 24 వార్డులు, 37174 ఓటర్లు ఉన్నారు.మెట్‌పల్లిని ది.11.10.2016 నుండి రెవెన్యూ డివిజను కేంద్రంగా మార్చుతూ ప్రభుత్వం ఉత్తర్వులు జారీ చేసింది.
2010 సెప్టెంబరు నుంచి ప్రత్యేక అధికారుల పాలనలో ఉన్న పురపాలక సంఘానికి 2014, మార్చి 30న ఎన్నికలు జరిగాయి. ఈ ఎన్నికల్లో చైర్‌పర్సన్ స్థానాన్ని జనరల్ (మహిళ) కు కేటాయించారు.
2004లో ఏర్పడిన మెట్‌పల్లి పురపాలక సంఘానికి తొలిసారిగా 2005లో ఎన్నికలు నిర్వహించారు. 2005 నుంచి 2010 వరకు ఐదేళ్ళ కాలంలో ముగ్గురు మహిళలు చైర్‌పర్సన్ పదవిని నిర్వహించారు. 2005లో చైర్‌పర్సన్ స్థానాన్ని బిసి (మహిళ) కు కేటాయించగా ఎర్రోల్ల నర్సు, ధర్మపురి నాగరాణి, సుశీల చైర్‌పర్సన్ పదవిని నిర్వహించారు.
763
763 గ్రెగోరియన్ సంవత్సరం.
మారిష
1.మారిష ప్రచేతసుల భార్య. కండుఁడు అను ఒక మహర్షికి ప్రమ్లోచ అను అప్సరస యందు పుట్టిన కన్య. తొల్లి కండుఁడు అను ఒక ఋషి తపము చేయుచు ఉండఁగా దేవేంద్రుఁడు దానికి విఘ్నము కావించుటకయి ప్రమ్లోచ అను అప్సరసను పంపెను. దానిని చూచి ఆఋషి చిత్తచాంచల్యము చెంది అనేకసంవత్సరములు దానితోకూడి ఉండి పిదప ఒకనాడు తెలివిఒంది దానిని కోపదృష్టితో చూచుచు విడనాడెను. అపుడు అది కడుభీతిచెంది ఆ మహర్షిచే తనకు కలిగిన గర్భముచెడి స్వేదరూపముగ శరీరమునుండి బయటవెడలఁగా ఆస్వేదమును ప్రమ్లోచ వృక్షపల్లవముల చేత తుడిచెను. ఆవృక్షపల్లవములను అంటిన స్వేదబిందువులను ఎల్లను వాయువు ఒక్కటిగ కూర్చి ఒక స్త్రీరూపపిండమునుగా చేసెను. దానిని చంద్రుఁడు తన కిరణముల చల్లదనముచేత పెంచెను. అట్లు జనియించి పెరిగిన ఈకన్యకను వాయువును, చంద్రుఁడును తండ్రులు అయిరి అనియు చెప్పుదురు.
ఈమె పూర్వజన్మమున పడుచుతనమున ఉండునపుడే భర్త గతించిపోయి సంతానము లేనందున విష్ణువునుగూర్చి తపస్సు చేయ, అతఁడు ప్రత్యక్షము అయి మీఁది జన్మమున నీకు పదుగురు భర్తలు అగుదురు అనియు, ప్రతాప తేజో ధైర్య స్థైర్యములు కల ఒక కొమరుఁడు కలుగును అనియు వరము ఇచ్చెను. కనుక సోదరులు అయిన ప్రచేతసులు పదుగురికిని భార్య అయి వారి వలన పూర్వజన్మమున బ్రహ్మపుత్రుఁడు అయి ఉండిన దక్షప్రజాపతిని కొడుకుగా కనెను.
http://www.andhrabharati.com/dictionary/#